text:
Ai 21 e 22 di Otubar Gurize e à ospitât il VII Forum Mitteleuropean de Euroregjon di Aquilee, inmaneât de Associazion Mitteleuropa (www.mitteleuropa.it) e ospitât li de sede de Fondazion Cjasse dal Sparagn di Gurize. Personalitâts de politiche taliane, dal gjornalisim di politiche internazionâl e de diplomazie di une dozene di paîs dal Baltic al Mediterani a àn acetât l’invît par confrontâsi sul teme “Il mosaic european e i gnûfs imperis mondiâi”.
POLITICHE INTERNAZIONÂL UGNULE_ La discussion e je stade vierte e indreçade di bande dal president Paolo Petiziol che al à cirût, cui siei intervents, di marcâ la necessitât, crisi o no crisi, di vê une politiche internazionâl ugnule pai paîs de zone de Europe centrâl dentri des istituzions sorestatâls. Par Petiziol cheste aree, pe sô nature geopolitiche e par chel che nus à za dimostrât la storie passade, e je pardabon un mosaic di piçulis tessaris dulà che i nestris popui a spartissin un stes destin. Daspò al à citât il pari de patrie ceche František Palacký, che tal parlament di Viene al disè: «Se la Austrie-Ongjarie no esistarès, varessin vût di inventâle.»
LA SITUAZION DI GURIZE_ Vignint a la citât di Gurize, cence dubis la Associazion i rive a puartâ lustri e interès a nivel internazionâl. Cheste afermazion e je stade laudade ancje dal consilîr regjonâl Gaetano Valenti (PDL), che al à fevelât di cemût che dome i sindics di Gurize e Triest, in Italie, a àn mistîr di vê a ce fâ cul forest.
Il senatôr Stefano Stefani (Lee Nord), president de Commission dai afârs cul forest, al à fevelât dal moment storic che o stin vivint. Muarte la ete des ideologjiis, e torne chê des identitâts; chest si riflet su la politiche internazionâl cuntune gnove polarizazion dal podê. O viodìn la Turchie bandonâ ogni vocazion europeiste par cjapâ lis brenis de primevere arabe, intant la Russie e torne e picjâ la aquile imperiâl su la Duma e il Brasîl al sosten lis economiis europeanis.
INTERVENTS DAI OSPITS_ I ospits forescj e àn vût ponts di viste pardabon interessants, une sintesi di cualchi intervent: Olga Gonchareva, presidente de Assemblee da lis Nazions de Moldavie e à fevelât di cemût che il so paîs di cjate fracât fra il mont latin e chel sclâf, un stât cun 4 milions di abitants che a àn lenghis e religjons difarentis. «Di cà di nô o vin un pont di viste particolâr su la politiche internazionâl in Europe» e à dît.
Il segretari gjenerâl dal CEI (Central European Initiative) Gerhard Pfanzelter al à laudât la ocasion dal Forum, unic puest dulà che la diplomazie e pues fevelâ cul cûr in man. Gurize al è un puest perfet, al à sierât.
Pal ambassadôr gjenerâl de Polonie in Italie e je la integrazion il plui grant insegnament che la Europe e pues dâ, ma l’interès economic e je la benzine pal interès nazionalistic. I volarès une Union plui fuarte, parcè che in dì di vuê di cualchi bande in Europe e je simpri une elezion, cemût si fasie a costruî un progjet unitari?
Andrej Veselovskij, dal Ministeri pal forest de Ucraine, la Europe e pues fâ concorince dome se ponte su la cualitât parcè che no rivarà mai a un nivel di integrazion interne a pâr di Nord Americhe e Asie sud orientâl.
I rapresentats di Bielorussie e Moldavie a àn fevelât de strategjie russe in Europe centrâl, dulà che e cîr di “vendisi” come une alternative buine a la Union Europeane, stant che ai timps de URSS la potence russe no jere economiche, ma politiche e militâr. Chest par colpe dai paîs plui a soreli a mont (massime France, Gjermanie e Grande Bretagne), une vore sierâts bande il colòs rus.
Su la situazion russe o segnalìn la presince dal nomenât corispondent de Rai Sergio Canciani, che al à tirât lis orelis sei a la censure russe sei a chê ocidentâl sui fats de vuere in Gjeorgje.
L’APONTAMENT CU LA CRAVUAZIE_ Sierant, il president Petiziol adun cu la consule cravuade Nevenka Grivnić, al à volût dâ apontament par fâ fieste insieme ai 1n di Lui dal 2013 pe jentrade de Cravuazie come 28n membri de Union Europeane.
Michele Calligaris
ATUALITÂT – La diplomazie de Mitteleurope e torne a cjatâsi a Gurize............
Ai 21 e 22 di Otubar Gurize e à ospitât il VII Forum Mitteleuropean de Euroregjon di Aquilee, inmaneât de Associazion Mitteleuropa (www.mitteleuropa.it) e ospitât li de sede de Fondazion Cjasse dal Sparagn di Gurize. Personalitâts de politiche taliane, dal gjornalisim di politiche internazionâl e de diplomazie di une dozene di paîs dal Baltic al Mediterani a àn acetât l’invît par confrontâsi sul teme “Il mosaic european e i gnûfs imperis mondiâi”.


c: text/html

text:
Dal setemanâl LA VITA CATTOLICA (Ud)
mercoledì 13 luglio 2016
INVÎT - MARTARS AI 19 DI LUI 2016, INOVÂL PAI 30 AGNS DE APROVAZION DE GRAFIE UFICIÂL DE LENGHE FURLANE
INVÎT
LA GRAFIE UFICIÂL
DE LENGHE FURLANE
La Agjenzie Regjonâl pe Lenghe Furlane
e à il plasê di invidâLe/Lu
Martars ai 19 di Lui dal 2016,
aes 11.00
ae celebrazion dal inovâl
pai 30 agns de aprovazion
de grafie uficiâl de lenghe furlane
e ae presentazion de publicazion
plurilengâl (furlan-talian-inglês) di:
"LA GRAFIE UFICIÂL DE LENGHE FURLANE"
Sale Pasolini
Sede de Regjon F-V.J.
Vie Sabbadini 31 – Udin
Ai 15 di Lui dal 1986 e vignive fate buine dal Consei Provinciâl di Udin, in cunvigne cu lis Provinciis di Gurize e Pordenon, la propueste par une grafie unificade de lenghe furlane, daspò deventade grafie uficiâl cu la L.R. 15/1996. A 30 agns di chê date i protagoniscj di îr e di vuê a ricuardin chel impuartant travuart presentant il gnûf manuâl de grafie in version plurilengâl.
Program
Salûts
VINCENZO MARTINES Cons. Regjonâl, President de Comission Culture de Regjon FVJ
PIETRO FONTANINI President de Provincie di Udin
ENRICO PETERLUNGER Delegât pe lenghe furlane de Universitât dal Friûl
OSCARRE LEPRE za Assessôr pe Culture de Provincie di Udin
GIACOMO CUM za Assessôr pe Culture de Provincie di Udin
A intervegnin
LORENZO FABBRO President de Agjenzie Regjonâl pe Lenghe Furlane
ADRIANO CESCHIA za President de Comission pe grafie de Provincie di Udin
XAVIER LAMUELA Docent de Universitât di Girona, za Consulent de Provincie di Udin pe codificazion de grafie furlane.
Ae fin dal incuintri a saran disponibilis par ducj i partecipants lis copiis de gnove publicazion plurilengâl La Grafie uficiâl de Lenghe Furlane.
La version par spagnûl si podarà discjamâle za te stesse zornade dal sît de ARLeF.
Par Informazions:
ARLeF - Agjenzie Regjonâl pe Lenghe Furlane -
T. 0432 555812 - e-mail arlef@regione.fvg.it
.........................
Dal setemanâl LA VITA CATTOLICA (Ud)
MIERCUS IL 13 DI LUI 2016
pagjine 27
30 AGNS DAL FURLAN UNIC
di Erika Adami
Adrian Cescje, za president de comission pe grafie: "Cence normalizazion, no sarès podude nassi une politiche linguistiche pal furlan"
"(...) cence normalizazion, no sarès podude nassi une politiche linguistiche pe lenghe furlane, chê dal impegn des istituzions a recuperâ la lenghe storiche di cheste tiere sot di ogni aspiet, promovintle in ogni sede, dantji la dignitât che i vevin gjavât e la funzionalitât che i covente, insegnade a scuele a pâr di ogni altre lenghe che si insegni. Il passaç dal status di spontanitât di lenghe fevelade a chel di lenghe di comunicazion complete e moderne al sucêt co i si zontin lis competencis di lenghe scrite insegnade a ducj, che no je la semplice trascrizion de lenghe fevelade: e covente une codificazion stabilizade de maniere di scrivile, sei grafiche che lessicâl. Cence cheste operazion, al sarès stât inutil fevelâ di tutele de lenghe" (...)
ADRIAN CESCJE
LINGUA FRIULANA – COINE'
E GRAFIA UFFICIALE: VONDE MONADIS!
LEI DUT IL DOCUMENT
,,,,,,,,,,,,,,,,,,,,,,,,
Pubblicato da Comitât pe Autonomie e pal Rilanç dal Friûl a 09:56
Etichette: Arlef, Friuli, grafia ufficiale lingua friulana, Lingua friulana
Iscriviti a: Commenti sul post (Atom)

robotstxt: allowed

filter: keep


text:
La rubriche storiche e continue ma cuntune variazion: cemût saressie stade la storie dal Friûl se no fos lade come che invezit e je lade te realtât? Noaltris o provìn a rispuindi cussì…
***
Cemût che e je lade
Probabilmentri, il plui grant patriarcje di Aquilee al fo Marquart, fi di Indrì di Randeck, nassût in Svevie tal 1296 e muart a Udin ai 3 di Zenâr dal 1381, tal mieç di une vuere pardabon internazionâl, che e viodeve la citât di Triest il motîf plui profont de contese. Cuasi une profezie, il fat che l’om plui rapresentatîf de Patrie al sedi mancjât sul plui biel di une cuistion triestine! Studiôs di dirit, si lu cjate a Bologne come student inte universitât plui antighe dal mont: propit li al fo “licentiatus cum facultate docendi”, ven a stâi cul titul di professôr, tal 1322. Si jere trasferît di Padue cualchi an prime, vâl a dî tal 1317, scjampant insiemi cun altris students de nazion todescje par motîfs ancjemò di sclarî, forsit par vie di une barufe nassude par vie di une fantate. Insome, une cuistion di amôr. Amì personâl di Carli IV, lu compagne a Rome, passant pal Friûl tal 1354-1355. Cjapitani militâr e cavalîr di grande abilitât militâr, al vignarà consultât tant che strateghe straordenari in cetantis cuistions che a tignivin impegnade la corone di Praghe no dome vie pe Italie, ma ancje in Gjermanie e in France. Par chest, e par tancj altris motîfs, al sarà propite l’Imperadôr a sostignîlu pe candidature ae catedre aquileiese. Cun chê cjarie, al jentrà in Friûl ai 24 di Dicembar dal 1365. E bielzà ai 23 di Avrîl dal 1366, a pôcs mês dal so insediament, al tache a meti man al document che ducj a cognossin cul non di “Costituzions de Patrie dal Friûl”: une opare grandiose, che nus ufrive, cuntune vore di anticip su tancj popui europeans, une straordenarie cjarte di civiltât e di modernitât, regalant ae Patrie un Parlament e une cjarte costituzionâl. Tant grande e fo chê imprese, che un dai prins libris publicâts a stampe in Friûl, pai caratars de oficine librarie di Gjerart di Fiandre, al sarà propit chel document li, voltât dal latin di un straordenari umanist furlan, Pieri Zocul, tal 1484. No dome la storie de Patrie dal Friûl duncje, ma ancje chê di dute la Europe e sarès stade diferente se un om dal stamp di Marquart nol ves puartât il pastorâl de Glesie furlane.
***
Cemût che e podeve lâ
Padue e sa jessi dolce inte tarde primevere. Il mês di Mai e je dute une rose. Sot dai puartis, i students de Universitât – scuindûts jenfri i lôr tabârs – a fasin la vuaite aes fantatis plui bielis. A ur dedichin cjançons. Poesiis scritis in latin, ma miscliçadis tes lôr lenghis. “Carmina”, les clamin, butadis jù tra une bevude e chê altre, sui bancons di len des tantis ostariis là che al diu dal vin si misclice simpri la biele muse di Venere. Marquart al è rivât di lontan. La Svevie e je tal cûr de Gjermanie. E te sô scarsele, dongje dai libris di dirit, al à un grum di pergamenis cu lis miniaturis dal manuscrit di amôr plui biel dal mont, comissionât nuie mancul che di Rudiger, dai siôrs Manesse di Zuric, amîs personâi dai Randeck: un regâl dal barbe Conrât, siôr di Auguste, canonic ma ancje, daûr di ce che si conte, straordenari cavalîr e amadôr. Vincjeun agns a somein fats par amâ, mighe par studiâ. Il sanc al clucugne tes venis. La muse si impie di fûc. Specialmentri cuant che dal barcon di chê cjase di marcjadants, dongje de borgade là che e vîf la nazion todescje, e cuche la biele musute di Ildegarde, fie di un artesan di Heidelberg. “Plui rosse di une rose, plui blancje di un zi, la plui biele jenfri lis bielis, par simpri mi gloriarai di te”, al cjante sconsolât il fi di Indrì, sunant il so liut, nancje che al fos il plui malinconic dai minnesaenger di Franconie, Baviere, Svevie o Sassonie metûts insiemi! La bionde Ildegarde però e je une man preseade di tancj. Sposâle al volarès dî cjapà sù une dote mighe di pôc! E il pari le à bielzà imprometude a un sorestant di Triest. “Volessial il cîl che une dì cualchidun al podès discjadenâ une vuere cuintri i triestins”, al vai il zovin Marquart, sot de lobie de Universitât. Dome la dì prime, la zingare dal marcjât i veve lete la man: “Destinât a grandis impresis, se tu savarâs dî di no al to cûr!”. Al pense a Paride, chel dal judizi dal miluç: freantsi de glorie de Sapience e de braùre de cariere al veve pûr lui preferide la bielece di Venere… Sì, e je vere, dopo e jere tonade la burascjade di Troie, ma mighe dit che e vadi simpri strucje! E cussì, smorseant un miluç, si cjate sot dal puarton di Ildegarde. E al tache a cjantâ une cjante che i à insegnade un zovin student furlan di Cividât, che al studie di nodâr: “Piruc miò dolc e inculurit”, a disin lis peraulis. E la biele e ven fûr. “E ce vuelino mai dî chestis peraulis, biel zovin che cussì ben tu cjantis?”. Marquart, che al à la lenghe francje, i rispuint di bot: “Se tu vegnis jù, ti conti”. “E gno pari? Ce disaraial gno pari?”, e dîs je galupe. “Bielo dumblo di valôr, cjantarai il vuestri amôr”, al continue lui, come nuie. Insome, la manfrine e va indenant fin cuant che i servidôrs dal pari a jessin rabiôs dal puarton par parâlu vie. Il grup di students todescs che si son fats dongje par gjoldisi la serenade lu pare. A rivin i talians, e i gjendarmis, e intun moment Padue e sclope di une rivolte rabiose. Students cuintri citadins. Al sucedeve dispès. Ma cheste volte, une buine schirie di todescs e ven butade fûr de Universitât, cun disdegn. In tancj di lôr si trasferiran a Bologne, par puartâ indevant i studis di dirit. “Vegnistu ancje tu, Marquart?”, i domandin i amîs. E lui, taponant sot dal tabâr chê biele frute che e veve non Ildegarde: “Lait a disi a chel student di Cividât che il so “piruç” al è stât plui insidiôs dal miluç di Paride. E ae zingare dal marcjât, che cualchi volte sielzi il cûr pluitost che la cariere e je la robe miôr di fâ tal mont”. E cussì, al scjampe vie lontan de citât. Forsit tornant te sô Svevie lontane. Sparint de Storie. Marquart di Randeck, student inamorât. Cuissà mai ce che al varès podût deventâ, lant daûr di chel che e disè la zingare? Un patriarcje magari. O un grant legjislatôr. O dutis dôs lis robis. Ma come che ducj a san, la Storie no si fas cui se… ❚
Angelo Floramo
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
«Cjatâsi a miârs di km dal Friûl, cun 7 oris di fûs orari rispiet a cjase e jessi sentâts in taule cuntune siore dissendente di chei furlans partît tra la fin dal 800 e i prins dal 900 pe costruzion de Transiberiane e sintîle a fevelâ rus e furlan e je stade une emozion uniche» i lusin i voi a Agnul Floramo, docent e storic, a pene rientrât de Siberie dulà che a Setembar si è davuelte une cunvigne internazionale inmaneade de Universitât di Irkustk cu la poie de fondazion Cassamarca di Trevîs e di Ente Friuli nel Mondo.
Chê esperience e à vût la finalitât di tirâ vie un pôc di chel “polvar de dismentie” suntune des pagjinis di storie de emigrazion furlane tra lis mancul cognossudis dal nestri “libri de diaspore”.
I centenârs di furlans che a partirin di Montenârs, Osôf, Forgjarie, Clauzêt, Padris, Vît, Trasaghis, Maian, Dartigne, famôs pe lôr abilitât te lavorazion de piere e tal mistîr des costruzions, a rivarin in Siberie pe realizazion de ferade Transiberiane, o come che si clamave in chê volte Velikij Sibirskij Put’, ven a stâi la Grande Vie Siberiane.
FURLANS IN SIBERIE_ Napoleon Locandin al rivave di Pradis. Une dì, intant che al traviersave cu la slite la croste inglaçade dal lâc Bajkal, al è colât intun sclapon de glace. Si è salvât cun fature, cjatât ripâr te taighe, dulà che al impiât un fûc sorevivint a temperaduris di 50° sot zero e rimpinantsi sù pai lens par evitâ i dincj dai lôfs che sul crichedì a passavin pe plane siberiane. Un altri, Domeni Indri di Rope di Clauzêt, al jere un scalpelin cussì brâf che une dì al à regalât al so superiôr doi piruç di piere verde dai Urâi, dopo vêju passâts cuntun vêl di cere par lustrâju un tic. E jerin cussì ben fatis che l’inzegnîr si è spacât un dint provant a cjerçânt une. Vuê chei piruçs a son metûts in mostre tal museu de ferade di Cheljabinsk. A son dome 2 dai tancj nons che nissun al à scrit tai libris di storie o che nissun plui si vise te celebrazions uficiâl, ma ce che a àn rivât a costruî che vuê e travierse la stepe, lis monts, la taighe, la glace, colegant Moscje cun Vladivostok, al reste un monument straordinari de fadie dal om.
LA PLUI GRANDE FERADE DAL MONT_ Da la Russie europeane al ocean Pacific, passant tra 2 continents, cun 9.288,2 km e di chescj cirche 7.000 a costituissin la efetive part transiberiane di Celiabinsk (sot dai Urâi) fint a Vladivostok traviers 8 fûs oraris: cheste in struc la fotografie di une des plui grandis oparis mai costruidis dal om e dulà che i furlans a forin clamâts pe lôr abilitât te lavorazion de piere, vignint impleâts tant che minadôrs, scalpelins, muradôrs e carpentîrs. Parcè che e je vere che la Russie e je une grande plane, inglaçade par diviers mês vie pal an, ma dopo de cerimonie di inauguazion ai 31 di Mai dal 1891 cu la presince dal princip Nicolau (che al sarès deventât il Zar Nicolau II), i vêrs problemis a rivarin cuant che lis maestrancis russis si cjatarin di front la dificoltât de costruzion di puints e lis problematichis dadis des zonis di mont dal lâc Bajkal.
I CANTÎRS DAI FURLANS_ A lavorarin in particolâr tra Irkutsk e Chuta, dulà che lis oparis murariis a jerin tantis e imponentis, cun galariis, ancje di passe 3 km, e cirche 30 puints. A finirin la grande curve dal Bajkal tal 1905, cuant che aromai il servizi su dut il percors de transiberiane al jere scomençât za ai 14 di Lui dal 1903. Ma i forescj za dal 1904 a tacavin a dispierdisi par vie che e jere scomençade la vuere russe-gjaponese. I furlans a cirivin di rivâ a Vladivostok par imbarcjâsi e tornâ in Patrie o a restarin a vivi a Irkutsk o in altris citâts sul lâc Bajkal. Tancj di lôr, dopo vê fat rivâ feminis e fruts che a jerin partîts di Glemone rivant in Siberie dopo passe 40 dîs di viaç, si jerin integrâts in passe 30 agns tes comunitâts locâls e dispès a vevin gambiât il non furlan cul non rus, come il fotograf Zuan Minisini che al jere cognossût a Irkutsk tant che Ivan Osipovic. Cui che invezit al veve mantignût il passepuart talian, tal 1937 al scugnì patî la persecuzion dal regjim sovietic che al parà vie feminis e fruts e al condanà a muart i oms cu la acuse di spionaç.
Christian Romanini
ATUALITÂT – I Furlans de Transiberiane............
«Cjatâsi a miârs di km dal Friûl, cun 7 oris di fûs orari rispiet a cjase e jessi sentâts in taule cuntune siore dissendente di chei furlans partît tra la fin dal 800 e i prins dal 900 pe costruzion de Transiberiane e sintîle a fevelâ rus e furlan e je stade une emozion uniche» i lusin i voi a Agnul Floramo, docent e storic, a pene rientrât de Siberie dulà che a Setembar si è davuelte une cunvigne internazionale inmaneade de Universitât di Irkustk cu la poie de fondazion Cassamarca di Trevîs e di Ente Friuli nel Mondo.


text:
divendres, de desembre 28, 2007
Amsterdam, here I come
Post di corse, parcè che o soi in partence... doman di sere o partissi pe Olande, par fâ l'ultin cun L. e un pôcs di siei amîs... sin in 7 in dut... o crodi che sarà divertent, ancje se un tic di mats, cuasi 20 oris in autobus. Ma miôr l'autobus dai maledets trenos. di sigûr al sarà alc di diviers. mi àn pene ativât l'ADSL, ancje ca in Friûl, robis di n crodi, o vin vût di spietâ dome il 2008... però al samee lâ ben. pecjât che o ai di lâ vie e no podi configurâlu cemût che o vuei, ma lu fasarai dopo dal 3. Ah intant o ai passât un esam, il plui facil e biel di chei che mi restavin... cuntun bon 30! -2 cumò... ancje se a son vignûts fûr altris casins, scrivarai alc prossimamentri.... bon par intant bon nadâl in ritart e bon 2008 in anticip a ducj cuancj :D
Mandi
Etichetis: esams, universitât, viaçs
dimecres, de novembre 14, 2007
Su e jù
Soi tornât sù par ben doi weekends di file, chel altri, di miercus fin a domenie, al jere puint, e tal me paîs e jere sagre... ae fin o soi lât a dâ une man, cui parchegjos e robis cussì, e ancje di tradutôr par un vecjo amì, che a jerin lì dôs amighis polachis, che fevelavin a vonde ben inglês (e une e jere ancje biele...) . No sai dulà che o ai let che tipo il 42% dai talian al sa fevelâ par inglês... boh, secont me a son di mancul. E ancje te universitât boh... sin metûts mâl, o ai di meti prime o dopo cualchi test di Fabri Fibra. Al fâs il coion, però al è l'unic che disedi lis robis cemût che son, parcè che son inte musiche taliane ti disin simpri chês cuatri cagadis, descrivint un mont ideâl... bon insome mi soi divertût, o ai bevût vin bon, e viodût int che no viodevi di timp. Al jere un pâr di agns che no gjoldevi cussì la sagre... o stoi invecjant. Biei timps cuant che si lave sui autoscontros... po la setemane passade soi tornât sù sabide di matine, parcè che o vevi di lâ a une fieste di lauree e tornâ a viodi chei de superiôrs... po la fieste e jere tacade di me, no che no mi ledi di vuidâ, ma se no magari a fasevin storiis pe machine, e vie indevant. Pal rest, tra un mesuts esams, o stoi lant a studiâ in biblioteche, se no no cumbini nuie, sperin ben, e stoi cirint di fâ ancje i doi progjets... îr al jere sul gjornâl, puest di call center a Dublin, 1600 euro lords (boh, no sai cemût che si dîs par furlan....), a son un grum di bêçs, in Italie za arivâ a 1000.... Ireland dreaming.... sperin prest.... par l'ultin dal an, se rivin a cumbinâ alc, a nin a Amsterdam, autobus, robis di mats, soi sigûr, ma ai dit, o fruts, o vin 20 agns, tu lu fasis cumò o mai plui. Viodarìn. Nuie di gnûf sul front sentimentâl.....
dimarts, d’octubre 23, 2007
Un di mancul
Grazie a ducj pai augûrs a fasin simpri plasê ;-) Vinars o ai fat l'orâl presentant un progjet e ancje se no il progjet al faseve schifo, a mancjavin tocs, no si capive nuie, a vin becât un 26, che cul 29 dal scrit mi à fat scrivi sul libret un biel 28. Pecjât che al jere un dai esams plui facii che mi mancjavin... sperin ben pai altris... la sere sin lâts a bevi alc par festegjâ, cjot in 6 il cjossul di bire di 5 litros al transilvania figo bevi cun lis canucjis... e poi un doi shots al College par finî la serade. che e jere ancje biele parcè che al gutignave, cuntun pôc di aiar, clime di friûl, che no mi displâs mai... e nuie cumò si studie il biel al è che cul aromai podi studiâ contemporaneamenti ducj i esams che o ai... parcè che a son pôcs. Comunque o soi cuasi sigûr di no iscrivimi chest an ae specialistiche, par no paiâ par di bant e parcè che al prossim an dovarès rivâ une altre riforme ... par cui se rivi a finî par Març magari o rivi ancje a scjampâ vie par un pâr di mês... bon e dopo a breve frontarai ancje i mei problemis sentimentâi... ancje se boh... mah.... soio pront? ma lu podi scuvierzi dome provant...
diumenge, d’octubre 14, 2007
22
Yau, 22. E soi rivât fin ca, a vonde ben. Al è un travuart no... doi numars compagns... :D Vevi di metimi a studiâ vuê dopodimisdì ma o ai rinunciât... a gustâ o sin lâts cun mê sûr e i mei e L. fûr in campagne a mangiâ, e o soi propi plen. îr di sere, metût sù une cenute ca, un 15 personis (capienza max, za cussì, si sta strets in coredôr e no son cjadreis...) bis di prins, salate, crostate, bire, vin (un verduç from FrIuL, il verduç al è masse bon fruts) e altris robis che ca tocje censurâ, parcè che l'iTaglie al è il paîs che al è, par cui une miarde (rispiet par le forze dell'ordine, ma se fasessin alc di seri invezit di pierdi timp a cori daûr ai zovins...). Bon insome mi soi rilassât, divertût, sintût a vonde ben, la solitudin e je a vonde lade vie. Bon, o ai spindût un pôc, però a son stâts bêçs ben spindûts....po sin lâts indevant fin das 5 a zuiâ di Monopoli, cence cjalâ l'orloi al sucêt. po ben, pecjât che vuê o ai vût di sveâmi das 10, cinc oris scjarsis di sun, difati cumò soi distrut. chê dal plan di sot e je rivade a rompi lis balis ae mieze... 00.30... sabide di sere... ce varessio di dî jo cuant che a tegnin simpri la television a un volum che mi sinti i films de me cjamare o des scjalis fûr... uff... mi àn regalât un balon di rugby par fâ cazzadis tal parc, e un pâr di cufis cun microfon, che se no vevi simpri di freâlis a cualchidun ;-) come augûrs a son rivâts plui o mancul chei che o spietavi, il prin, bon al è stât di A. Uff, o ai di cjatâ il moment just. Dopo magari mi tocjerà passâ e censurâ il blog par evitâ figuris di miarde, ma lu fasaressi vulintîr. Frêt cumò fûr, ma vuê e jere une zornade bielone. Trê mil erôrs, bah soi scazzât. o ai ancje scrit un casin...
Etichetis: informatiche, personâl, seradis
dilluns, d’octubre 08, 2007
Bologna is on fire
No, par fente, no sta brusant nuie, però plui passe il timp e plui mi acuarzi che chiste citât e je particolâr... manifestazions, bancuts in place, musiche a dut volum a ogni ore. simpri un casin pardut. ducj cuintri dal sindic, e cumò ancje jo che mi à metût i parchegjos a paiament sot cjase, e cumò, se mi capite di vê la machine, soi finût mi tocje paiâ un casin a chei bastarts dal comun... jo no sai ma cun ducj chei bêçs che si bechin cun li multis a varessin di piastrelâmi il puartin sot di cjase me di marmul..... Fin setemane, stât sù, partît joibe, che al jere il patron ca, e cuindi puint... partî une zornade prime al è dut un altri mont... varessi di fâlu plui spes... sabide di sere une biele fieste di vecjos, cun ancje une persone a cui soi interessât... ma no soi ancjemò rivât a digjilu... maledete timidise... sperin di rivâ prest.... domenie po une biele mangiade di pes, che paiave la none pal complean. E ancje il me al è dongje.... domenie o sarai plui vecjo... ben vincjedoi. i vincj a son simpri plui lontans... bon l'important al è gjoldi enjoy o carpe diem ... par Giulia, che mi dîs di cemût che fasi a sta lontan, pur jessint leât al Friûl... boh... mi soi acuart di jessi leât al friûl cuant che soi partît, come ducj i emigrants. cuant che viodis ogni stupit dì la buere, o la ploiute, o la fumate, nol è che ti samein robonis. ma po tu vâs vie, e ti scomencin a mancjâ, a viodi che dulà che tu sês no son, che la int e je divierse e fevele un talian che no si capis nuie. Par me, ducj varessi di lâ un an o ju di lì vie di cjase. tu impararessis tant, e forsit ancje ti judarès a capî cui che o sin... bon a la fin soi finût su argoments depriments ... pazience
dijous, de setembre 27, 2007
Mâr di setembar
Dato che al jere biel timp, fin a îr, cjalt, soreli, mi à vignût sù martars di lâ a fâ un salt a Rimini. Rimini parcè che e je la prime stazion sul mâr di ca, no par altri. Se varès il mâr dongje, Bologne sarès cuasi perfet. Invezit, cul treno, une orute e mieze. Po ben, jeri stât là dome une volte, no je mâl, si stave benon distirâts sul savalon, cun la buerute. E la int e jere pocje. A mi mi da a vonde fastidi cuant che tu vâs al mâr e al è plen di int di no passâ neancje. Lì invezit tu podis fermâti e pensâ. Grandis riflessions :-D Dopo mi soi ancje fat un zirut tal centro di Rimini. Ah, cuant che o soi rivât mi soi cuasi pierdût. No son bogns neancje di meti un cartel "Mare" just. O disi simpri che al è simpri miôr lâ a intuit/a câs pluitost che seguî i cartei e incazâsi. Maledets cartei. Però il mâr di setembar al è bielon. mi plâs masse. scomençât lis lezions chiste setemane. îr sin lâts tal parc, al jere ancjemò masse cjalt par stâ dentri. par fortune che e je rivade la ploie e un pôc di fresc, cussì di vuê al varès di vignî voie di studiâ... sperin
Etichetis: esplorazions, universitât
dijous, de setembre 20, 2007
ah, pe fotos, mi plâs fâlis, tant, simpri plui. però no ai une machine fotografiche. par cui o ai di doprâ chês che cjati ator, e contentami. in realtât ormai no costin nuie. al è dome di decidi di comprâle. forsi pal complean. intant o meti cheste foto, nuie panorame, ma par dimostrâ che coventave une mountain bike. o une bici decent. e che i baràs (cemût si scrivarial?? baraçs??) a son ancje culìp.s. graziis giulia, chistis robis a fasin simpri plasê
Etichetis: esplorazions, parcs
Sigh
Sigh, seât ancje chiste volte... maledete fisiche, al è aromai un incubo, soi lât ancje a la corezion, mi à dât sbaliât ancje un disen copiât compagn dal libri! E dopo ti cjapin ancje pal cûl, tipo ti disin che si à di scrivi ben par talian, che i students no san plui scrivi, che se tu sês un inzegnîr e tu âs di dî ae int ce robis fa tu âs di savê il talian. Pronto? Ch'a mi scusi? Che int ca aial mai sintût ce talian che si fevele normalmentri? se un al fevele cemût che ti insegnin a scuele, come minimo di Bologne in ju ti ridin daûr. E forsit ancje di Bologne in sù. Int fûr dal mont. Ma a decidin lôr. Depression massime. Cumò no à nuie di fâ e mi sinti inutil, un coion, si al è facil pensâ bon al larà la prossime volte, ma tropis voltis lu ai za dit. cumò al ere il moment just. ce nervôssss .... universitât inutil.... mi soi dovût cirî alc di depriment di scoltâ, mi soi sintût sôl come un cjan. forsit varessi di metimi a cirî altris rapuarts. i computer a son biei, ma ti isolin un grum. chiste estât, a sta un pôc cence zuiâ, cence navigâ, a cazzeggiâ e vonde, beh nol è stât mâl. che o sedi un tecno-dipendent? Boh. e je ancje vere che e je tante int piês di me...
Slip inside the eye of your mind
Don't you know you might find
A better place to play
You said that you'd never been
But all the things that you've seen
Will slowly fade away
So I start a revolution from my bed
'Cause you said the brains I had went to my head
Step outside the summertime's in bloom
Stand up beside the fireplace
Take that look from off your face
You ain't ever gonna burn my heart out
And so Sally can wait, she knows it's too late as we're walking on by
Her soul slides away, but don't look back in anger
I heard you say
Take me to the place where you go
Where nobody knows, if it's night or day.
Please don't put your life in the hands
Of a Rock 'n Roll band
Who'll throw it all away
I'm gonna start the revolution from my bed
'Cos you said the brains I had went to my head
Step outside cos summertime's in bloom
Stand up beside the fireplace
Take that look from off your face
Cos you ain't ever gonna burn my heart out
And So Sally can wait, she knows it's too late as she's walking on by.
My soul slides away, but don't look back in anger
I heard you say
So Sally can wait, she knows it's too late as we're walking on by
Her soul slides away, but don't look back in anger
I heard you say
And So Sally can wait, she knows it's too late and she's walking on by
My soul slides away, but don't look back in anger, don't look back in anger
I heard you say
At least not today.
Don't you know you might find
A better place to play
You said that you'd never been
But all the things that you've seen
Will slowly fade away
So I start a revolution from my bed
'Cause you said the brains I had went to my head
Step outside the summertime's in bloom
Stand up beside the fireplace
Take that look from off your face
You ain't ever gonna burn my heart out
And so Sally can wait, she knows it's too late as we're walking on by
Her soul slides away, but don't look back in anger
I heard you say
Take me to the place where you go
Where nobody knows, if it's night or day.
Please don't put your life in the hands
Of a Rock 'n Roll band
Who'll throw it all away
I'm gonna start the revolution from my bed
'Cos you said the brains I had went to my head
Step outside cos summertime's in bloom
Stand up beside the fireplace
Take that look from off your face
Cos you ain't ever gonna burn my heart out
And So Sally can wait, she knows it's too late as she's walking on by.
My soul slides away, but don't look back in anger
I heard you say
So Sally can wait, she knows it's too late as we're walking on by
Her soul slides away, but don't look back in anger
I heard you say
And So Sally can wait, she knows it's too late and she's walking on by
My soul slides away, but don't look back in anger, don't look back in anger
I heard you say
At least not today.
diumenge, de setembre 16, 2007
Biciclete
Doi dîs di biciclete, dopo che le ai comedade (o miôr le ai fate comedâ di un ami)... îr Colle dell'osservanza, salite serie, no cazadis, tant che soi lât su a pît ;-D E parsore un panorame bielisim, cun un pâr di vilis. Robis di dî Wow, ce figade. Cuant che tu âs la cjase lassù, tu sês rivât, o crodi. Ancje se po tu âs di scomençâ a preocupâti di guardiis e portons. Vuê invezit Parc Talon, grandon, e cuntune segnaletiche fate a cazzo. Cartel: Passerella sul Reno, 0,2 km. Cartel dopo: Passerella sul Reno, 0,8 km. Chel dopo, sparît. risultât si sin piardûts. E dopo vin cjapât un troiut su la culine, bielonon, pecjât che al à scomençât a plovi. Slavâts di brut. Pazience. Si sin divertûts.
E prime un nervôs: la RAI à i dirits dal basket dai Europeos, va fûr l'Italie e oviamenti no mostre plui nuie. La finâl neancje su Rai Sport Sat. Bêçs butâts come par tantis altris robis in Italie
E prime un nervôs: la RAI à i dirits dal basket dai Europeos, va fûr l'Italie e oviamenti no mostre plui nuie. La finâl neancje su Rai Sport Sat. Bêçs butâts come par tantis altris robis in Italie
Etichetis: esplorazions, parcs, talianadis
dijous, de setembre 13, 2007
Plui di un mês
Eh sì, plui di un mês...cul fat di vê dome il 56k no ven voie di fâ nuie. al è un suplizi. bon, soi stât a Barcelone, biel, bielone, ma si sa che jo soi esterofil. Forsit varessi di lâ in cualchi citât plui puare, cussì di fâmi plasê ches talianis. Ma par esempli in Spagne, a son indevant su dut. E trente agns fa a jerin a zero. E la int si gjolt la vite, no come ca ducj impegnâts a cori. Po a Barcelone tu viodis che a son architets decents no come ca che a fasin une robe cussì che altre divierse, cence un minimo di idee daûr... e dal pont di viste economic?? Parcè l'IVA e je al 7% e culì al 20%???? trê voltis tant di bêçs al stât... incredibil...po ben... intant o ai tornât a scomençâ. vuê o ai fat une altre volte il scrit di fisiche, ma samee lât ben. sperin. lunis si san i risultâts. siarin cuntune foto significative
dijous, d’agost 09, 2007
feriis
Bon, soi in Friûl a rilassâmi un pôc dopo chest an dificil, fin ae fin di cheste setemane no fasi propi nuie. di lunis o vuei scomençâ a cjapâ sù alc, parcè che o varès di lâ un pôc ator tes prossimis setemanis (marchis/umbrie forsi e barcelone sigûr)... ca al è il bon vecjo 56k, cussì mi passe ancje la voie di navigâ che al è miôr cussi lei, zuie di basket, lâ un zîr a Grau (soi ancje avonde abronzât, dopo agns), etc, dutis chês robis che no si rive a fâ vie pal an. Al è cjalt ma no impussibil. Po cumò o ai ancje il nevotut culì, al è vivonon, ca di un pôc al scomence a cjaminâ e alore saran problemis. Però al è divertent. La robe che mi plâs fâ e je ancje cjalâ TeleCapodistria. E je une robe che mi mancje a Bologne, cul sport e lis notiziis alternativis. Chê altre dî o ai metût un pôc su un canâl sloven, di sere, e davin un film in lenghe origjinâl, cun sot titui in sloven, biel, e soredut, la publicitât là a durave si e no un minût. in prime serade. cuntun film. mi soi sintût un coion a vivi culì dulà che ti fasin cinc minûts di publicitât, e nissun film in lenghe origjinâl, e dopo a disin parcè che i talians a son ignorants e no san l'inglês. puars nô. se o ves plui timp mi metaressi a studiâ il sloven...
dimecres, de juliol 18, 2007
Uff... finût
Vuê ultin esam par cumò. Intun cjalt infernâl, o ai fat l'orâl. O vevi 22 tal scrit, dôs domandis (dimostrazions scritis) la prime perfete, la seconde mi mancjave l'ultin pas, ma instès decente. Risultât: 21. Cheste universitât e je propi un schifo, un tutor, tutôr, deficient, o cemût che lu vuelin clamâ, che ti da un vôt cussì, a voli. Po ben, aromai no mi free nuie, anzi mi à salvât l'estât chest esam. ancje la medie e pues lâ par sô cont, soi straconon. îr o ai regjistrât ricercje operative, altri esam di miarde, un 18, cul professôr che nus à fat spietâ un ore. Po mi dîs: mi dispiace di averle rovinato la media. No comment. Se o ai timp une di chestis zornadis o fasi une biele liste di ducj i esams, cemût che a son lâts, pro memoria futura. Mah. cumò fin a sabide, chill out in bologna, dopo relax in Friûl. Se no ves fisiche di fâ o sarès za laureât. Ma vuê o ai scuviert che laureâmi mi fâs pôre. Parcè? Parcè che no je finude. Dopo o scugni scomençâ la specialistiche. Jo o volarès cjapâmi un pôc di pause, lâ un pâr di mês ator, tipo a Londre, se no ca mi ven l'esauriment nervôs. Ma apene o ai acenât alc ai mei finanziadôrs :p ... za mi àn dit che o ai voie di piardi un an di bant. Che o ai di scomençâ subit. che o ai di provâ. che X a scomençât subit... che Y si sta laureant. Ma io soi strac. Cuasi cuasi o speri di ritardâ la lauree il plui possibil. Il limit massim al è Març: se mi laurei a Març, no podaran migo dimi di scomençâ subit? Boh boh boh super dubis. Îr di sere un bon azado cui argjentins, pecjât che no podevi rilassami masse che vuê o vevi l'esam. prest a tornaran ancje lôr a cjase. Cuissà ce che al vignarà. Un mandi ai blogarins che an comentât cumò ju zonti ca in bande
Etichetis: Argjentine, esams, futûr, seradis, universitât
dimarts, de juliol 03, 2007
The land of perdition
Sì, o ai vude cheste impression la setemane pasade, o soi lât pe prime volte a Nova Gorica (Gurize gnove :-D) tal casinò. Juste par dâ un cuc, viodi cemût che al è... e al è come tal titul, plen di int (jere miercus, vie pe setemane, no dut plen ma parcè che il puest al è grant, ma la int a jere) e nuie, la grant part talians, tancj furlans, e ducj a tirâ fûr flichis, come che al dîs me nono. e o feveli di cjartis di 500€, che fin cumò o vevi viodût une o dôs voltis. Lì van vie come nuie. Robis di malâts. Jo tant cognossi cuasi par nuie chei zûcs... ma al jere ancje il manuâl di spiegazion! Ciert che il stât sloven al à di fâ un biel pôc di bêçs... e dut a neancje 30 km di ca di me... Po ben, a jerin sù in Friûl cun L., lu ai puartât un pôc ator, solits puescj, ancje su pes valadis dal Nadison, che a mi mi plasin tantonon, juste par mostrâi che il Friûl nol è dome plane. sin lâts fin a Savogne, biei puescj torni a dîlu. si sin divertûts, sin lâts ancje a Grau, soi rivât a brusâmi la muse cun dôs oris di soreli...Intant o ai cjapât 26 in lab di inzegnerie dal software, bon, ancje se no son chei esams che mi preocupin, ma chei no informatics. Doman o ai tornâ a fâ ricercje operative, po fisiche... ce balis. sperin ben. Par fortune al è un cjalt sopuartabil, un tic di aiarut, si tire indevant.
O ai viodût un coment di Giulia... graziis! a la fin lu torni a dî, chest blog al è come un diari lassât viert su la taule par cui che al passe e al vûl fermâsi... nuialtri.
A son ancje tornâts i argjentins... a son fuarts... o ai scugnût prestâ un pâr di barghessis, parcè che lis sôs lis à dismenteadis a... Tel Aviv :D... mah, doman di sere dopo dal esam, relax relax
O ai viodût un coment di Giulia... graziis! a la fin lu torni a dî, chest blog al è come un diari lassât viert su la taule par cui che al passe e al vûl fermâsi... nuialtri.
A son ancje tornâts i argjentins... a son fuarts... o ai scugnût prestâ un pâr di barghessis, parcè che lis sôs lis à dismenteadis a... Tel Aviv :D... mah, doman di sere dopo dal esam, relax relax
Etichetis: Argjentine, Friûl, seradis, universitât
dissabte, de juny 23, 2007
We're getting closer...
Bon, martars fat il prin esam, ma nuie di fâ. Al è un esam stupit, i esercizis ae fin a son facii, però si à di statents ae forme, se no al è un pont di mancul. Invezit, lunis, inzegnerie dal software, martars fisiche. Fisiche al è ancje das cuatri dopodimisdì, al sarà un cjalt di no crodi, jo o soi avonde pôc, nuie no, ae fin o soi plui puartât a sperâ tal secont apel, il 15 di Lui o ju di li. I argjentins a son lâts vie par cumò ma samee che a tornin, bon a la fin, a son simpatics, si capin in cualchi mût, jo mi divertissi a doprâ il spagnul... o il lunfardo, al slang di Bs.As /Buenos Aires. Di martars, o torni un pôc sù, ancje se al sarà ancjemò plui cjalt soredut di gnot. Îr di sere une buine pastesute di pes, cul pes fresc, robis di ristorant e di €€€... invezi pocjis voltis fûr cheste setemane, un pôc pal studi, un pôc par colpe di un videozûc online, robis di vuere, biei di fâ cui amis, magari fevelant cun Skype. Une grande distrazion
Etichetis: Argjentine, seradis, universitât
dissabte, de juny 09, 2007
Viers i esams
Vuê o ai studiât un grum. no sul seri, fisiche, e un pôc di C#. Ma, come probabilementri ducj a san, al è il prin no il secont che mi preocupe. Sperin ben. I esams a scomencin ai 19 mi pâr, vie par une setemane, dopo une pausute, e o dovarès rivâ a viodi i RedHotChiliPeppers a Udin (cuant mai tornarano?) e dopo ancjemò un dôs setemanis di dâi sote. Po forsit polse. Chê altre sere o jeri un un dai mei piês moments, no rivavi a fâ nuie, al mancjât pôc par butâmi ju dal barcon. Bon, po al è passât, planc a planc, però no sai, o ai simpri voie di lâ vie, o ai gole di fâmi un biel viaç, i viaç mentâi no son plui vonde, si fevelave di lâ un pâr di diis in Grecie, cuissà. Cumò a cjase a son trê argjentins, amîs di P., tipo un al à la me etât, però lui al è ca, e jo no soi in Argjentine. Un seri al varès di tornâ a studiâ cumò, ma al è ancje sabide, a larai a sparâ cazzadis cui argjentins. o un biel filmut. di lâ si sint chel imprest tipo armonighe, che doprin pal tango, il bandoneon, o larai di lâ, a sintî i tangueros, a gjoldimile cussì. A comunque une setemane a vonde frescje e ploie. No sai cuant che tornarà. Îr di sere i argjentins mi àn fat sercjâ fernet cun coche. al sa di midisine
Etichetis: Argjentine, drinks, musiche, seradis, timp, universitât
dijous, de maig 24, 2007
Finâl di champions
Un cuatri peraulis intant che o spieti che la paste a bulidi... nuie îr di sere si sin viodûts culì la partide, il Milan al à vint, o vin mangjât une pizze fate in cjase, bune, propri bune, po o sin lâts a fâ un zîr in centro, a jere un pôc di int, cualchi tifôs, a sin lâts a bevi un doi cicchetti al College, un, il diablo, tu âs di bevi la robe e tignîle in bocje, po ti la impiin e tu viodis la flamade che sparis cuant che tu siaris la bocje e tu paris ju dut. Figo. Luca al à ancje comedât la telecjamare, cussì o vin zirât un orute di video, sei a cjase, sei lant e tornant dal centro. Al è simpri biel tornâ a sinti lis cazzadis che tu sparis, ce che tu disis, po a mi fotos e videos mi plasin, mi plasarès un mistîr cussì, ancje se pes fotos al è plui dificil, jo comunque o soi neât par disens e robis cussì, tu âs di vê un tic di sens artistic... però un video on the road, suntune machine, mi plasarès fâlu prin e dopo. Pal studi, no mi ven voie par nuie, al è dificilon, o speri simpri tal futûr, ma ca se no mi meti a fâ alc o soi mâl, sigh
divendres, de maig 18, 2007
Dut cuiet
Nuie di gnûf, o soi ca che no sai ce fâ, bon, se un al vûl cazzegjâ cul computer al cjate simpri ce fâ, ma nuie di util pal mont... po ben no podi sperâ di salvâ il mont ogni sere ;-) O soi che studii fisiche, voie cuasi zero, ma sperin che mi vignidi di plui... plui di une-dôs oris no rivi propi, chê altre dì soi lât in biblioteche, ma ae fin soi lât a bas a lei i gjornâi. vuê mi jeri fermât al parc, lì de universitât, che si stave benon, aiarut, soreli, benon, epûr nuie, plui di une orute, une orute e mieze al è impussibil. Forsit neancje se o voi sul Everest. E je int che studie tant. Jo no rivi. Sigh. Ma no crodi di jessi l'unic, baste viodi ducj che che a son ator la sere. Lui ai viodût ancje chê altre sere, che sin lâts fûr par fâ cun L. e J cuatri pas fin sul Pratel a cjoli un kebab, e po, al jere sierât e o sin rivâts fin in centro. Chê a jere ancje une fieste universitarie, di chei di sinistre, che si fasevin promozion dant vie bire a bas presit... erin lis elezions, no sai di ce no ai neancje votât, e mi pâr però che àn pierdût, la bire no je vonde si viôt. E je int che no i plâs Bologne par chist, casin, int pardut, butilis, cjans... jo no, cioè nol è che mi freedi plui di tant, libars di fâ che e ulin. Forsi soi massa libertari par jessi furlan. Ma ae fin no si pol restâ simpri sierâts in tes tôs ideis. Cmq o ai tacâ in cjamare la bandiere dal Friûl che Luca al à tacât manifescj di cartons, robe di fruts, che mi vergogni cuasi. almancul par implenâ il mûr.
Ah, simpri pe universitât a samee che a restarin dome nô informatics là... tant puest ma pocje vite mi imagjini...
Ah, simpri pe universitât a samee che a restarin dome nô informatics là... tant puest ma pocje vite mi imagjini...
dimarts, de maig 08, 2007
Serade balorde
Bah, o soi ca che o stavi spietant un amì se al vignive fûr... chel ca mi tire simpri pacs... al sta di chê altre bande de citât e ae fin no mi ven mai voie di lâ fin là, tipo cumò a son lis 11 e mieze e se va ben o soi in centro par miezegnot. pazience, larai a mangiâmi un gelato fin sul Meloncello... o larai a durmî. Il martars al è simpri interessant, po cumò e je une biele buerute fûr, di chês che no son mai e che ti partin la temperadure ideâl. po ben. viodin se al fin setemane o rivi a tornâ sù... varessi une fieste che mi plasarès lâ ma chi a son simpri plui programs, e vuê no, un al à di decidi un mês prime ce fâ. e jo no soi cussì (ancje se (purtop?) lu stoi un tic diventant). Cul universitât, vuê o ai regjistrât eletroniche, o ai di metimi a studiâ fisiche che sono soi fotût. No lu passarai mai. Sperin di sì. Vuê un prof nus à fevelât di tesi... cuissà cuant jo. Intant al è tornât il cjalt dopo une setemane di ploie e di temperaduris decentis. Comunque no rivi a organizâ un viaç decent, al samee impussibil, ma no si rive mai fin in somp, si cjale, si cjale, si fâs e dopo si lasse piardi. vuei fâmal un......................... prime di laureâmi? O dopo?
îr a la coop o ai cjatât la Hirter Bier. La miôr di simpri secont me. E cognossi ben il puest dulà che la fasin. Però, 1,5 €, o ai di metimi a impuartâ bire une dì, al rint, al rint un grum!
îr a la coop o ai cjatât la Hirter Bier. La miôr di simpri secont me. E cognossi ben il puest dulà che la fasin. Però, 1,5 €, o ai di metimi a impuartâ bire une dì, al rint, al rint un grum!
dimecres, d’abril 25, 2007
Si torne a scomençâ
Bon, o ai tornât a scomençâ cun lunis, o ai un cors gnûf e il solit fisiche 2 di recuperâ. Chel professôr al è a vonde mat, no sai par me si crôt diu, dome par vê scrit cualchi libri. lis sôs lezions a son di ridi però mi àn dit che ai esams al è di vaî e se tu passis tu podis ancje lâ su cui zenoi fin a San Luca. Po ben. Seradonis chei dîs ca, lunis di sere cun Michele, che era tant che no lavi fûr cun lui, ae fin si viodin pôc ma si fasin simpri grancj discors, o crodi che o vedin a vonde in comun ancje se o sin diviers, si sin sintâts là in Sant Scjefin, devant des glesiis, al è incredibil trope int che e jere ancje se al ere lunis. O capissi i residents. il colm al è che dut chist a neancje 500 m di cjase di Mr Romano, the president. Si viôt che lui al duar ben instès e nol sint nuie. Tacât di cjase so invezit zire e si sune di dut. îr di sere invezit o soi lât a cjase di Ste, mi divertissi simpri, cuant che o voi, o eri lât la par viodi la partide, po sin lâts fûr e sin finûts al transilvania, dulà che a jere la fantomatiche messaggeria jo no la vevi mai sintude sù, invezit a samee une robe famose. forsit so jo stupit che no voi tai puescj juscj. Simpatic però, tu mandis messaçs a chês altris taulis, e tu podis ancje fâ fente di jessi un altri taule. O sin rivâts un tic tart, al jere za cuasi miezegnot, o ai di tornâ. Dopo soi tornât a cjase ator das dôs un pôc sul cjoc. Bielis sensazions. Vuê invezit, la famose fieste nazionâl, prime un zirut a Villa Spada, po ai Zardins Margh, cun Ste. O soi lât cul Aerox, mai plui, ogni volte une sfighe, vuê no mi lave plui in moto, no lu supuarti chel motorin... bon amen, la prossime setemane al è ancje il 1 di Mai, mi inventarai il puint, dato che ca no lu fasin chei bastarts... e dopo studiâ studiâ studiâ. Mai scrit tant!
Etichetis: parcs, seradis, universitât
dimarts, d’abril 17, 2007
Second round: cussì cussì
Cun vue o ai finut l'apel di març/avril, e al à fin il belanç al è cussì cussì, un esam e mieç, eletroniche, bon parcè che al è un esam che al romp i coions, ancje se al samee facil e vue o ai fat il test di inzegnerie dal software, che al val pal oral, no indispensabil ma mior velu fat, simpri alc di mancul. Però, chel maledet comunicazions, o soi stat a studià ancje il di di Pasche e nuie, scrit laat mal e duncje al è come ve studiat dut par nuie. ce nervos. l'oral savevi un biel poc, ma mi à capitat un scrit compagn di chel di març, a jerin doi compits, A e B, il B lu savevi fa ma mi è vignut fur A. Paziense, ce atu di fai. Chest al slungjarà i timps, o crodi. Sperin di rivà par Març. Vue o stavin viodint cun Lu di fa un viazut, o par l'ultin dal an, o prime, un nol pol neancje nolegjà une machine se nol à almancul 25 agns, al è scandalos (no in realtat ti fasin paià il suplement, bastarts). Mah. Culì cjalt. Cjaldon. No olsi imagjinà lui/avost. Prime o soi lat su la moto di Perro, fin tal Carrefour, a cjoli un poc di robis (e ancje parcè che o vevi di scjariami dopo dal test di Ing dal SW). Honda CBR. corusse. però no mi dave tante sigurece, boh, no mi sameave tant sigur a guidà, cul cambi, cun dut. Forsit mi à za passat chel des dos ravuedis. Però cuant che tu sintis l'aiar inte muse ti samee di jessi in Paradis. Forsit varessi di comprami un spiderut. Fiat Barchetta. No crodi la fasedin neancje plui. Ir ancje batisim di Sim. Une biele zornade, mangjat come pursits, e dut cussì. Bon, cumò a son lis 1.43. O ai ancjemò di fa un casin di robis. doman o ai di tornà su, par rilassami un par di zornadis, che lunis a scomensin lis lezions, e si tache dut di gnuf. E di colp no mi van neancje plui lis letaris furlanis, par chel o scrivi cussì a cazzo. sperin che i trenos no mi fasedin scherçs, ma i crodi poc.
Etichetis: esplorazions, timp, universitât
divendres, de març 23, 2007
First round: dut mâl
Beh, fin cumò o vevi di provâ 3 esams (bon, un complet e doi mieç esams) e son lâts ducj mâl... bad bad luck e cussì mi tocjarà passâ ancje Pasche a studiâ... cuissà se la prossime Pasche e sarà plui cuiete... un al spere simpri. Mi displâs soredut par chel complet, che al è un biel pôc di studiâ... comunicazions eletrichis di **************. Îr di sere, za che o vevi la machine, par smaltî la delusion, o ai cjapât sù cun luca e sin lâts prime ca parsore, san luche e sù fin a Sasso Marconi... poi drets fin a Vignola. a son biei puescj, ducj un tic ondulâts, e cjiscjei glesiis e palaçs medievâi par dut. E dut a pôcs chilometris, no plui che lâ su a Udin. Mi plasin masse i colli. Vêju lì a doi pas, salvadis, ma ben tignûts. Biel. Ah al è tornât il frêt comunque
Etichetis: esplorazions, seradis, universitât
diumenge, de març 11, 2007
Cuasi esams
O ai finalmentri cambiât il model dal blog, cumò o dopri chel gnûf che al è fat propit ben... dut visuâl, no si à di meti man al codiç. Biel. Mi plasin ancje chescj gnûfs colôrs. Po ben, intant o soi rivât a la ultime setemane di lezion, la prossime. Dopo esams. Aromai ducj a son impuartants, ancje parcè che a son pôcs ... ma se va ben cumò tra Març e Avrîl o soi metût ben. Se no, amen. Mi stoi simpri plui apassionant a Linux. Al va ben, al è biel e alternatîf. Varai di scomençâ a dâ une man cu la programazion. E je une cuestion di scomençâ, dopo tu vâs indevant. Îr soi stât a zuiâ di basket tal playground come chei vêrs. Difat o soi dut disfat vuê. Pazience. Cumò o mangji alc e dopo studiâ e studiâ e studiâ. Ah, e je rivade la primavere comunque. O nol è mai rivât l'unviar
Etichetis: informatiche, universitât
dimarts, de febrer 27, 2007
Futûr
Eh, sì, it's time to think about the future. I'll probably finish the exams on December/January (at least I hope so), but what will I do in the future? After that? I guess I have to continue university, after just three years your degree is useless. But should I start right after, or should I take a break? I vote for the second... in particular I wanna go abroad for a couple of months, maybe in London, find a lil job and ...well... make experience. I'm sincerely fed up with Italy. This could be the right chance... well who knows... I'm used to life last minute style so these are really long-term planes......
dijous, de febrer 15, 2007
Metât trimestri
Soi a metât trimestri... ancjemò 4 setemanis e o viodarin i risultâts. Al fâs simpri cjalt, robe di primevere, mah. Domenie che o soi tornât jù o ai vût un pôc di casin che a Vignesie al jere carnevâl e al è simpri plen di int. O ai ancje fevelât une triestine ma slovene, no vevi mai fevelât cun nissun dome cun triestins talians/talianots... e dongje di me al jere sintât un de me stesse facoltât, e o ai tabiât un pôc ancje cun lui. O ai viodût ancje un coment, cuasi un paragon a pasolini robis gruessis :-D e po pasolini al jere mieç bolognês jo o soi un ospit (paiant ;-)).. pe fin si spere di no seguîlu, ma jo disi simpri che al dipint dut dal destin, nol è nuia di fâ.
Etichetis: trenos, universitât
diumenge, de gener 28, 2007
E la ligrie e je dai zovins
isal di avilîsi? sperin in amsterdam il prossin.
2007: nuie
2006: cjase cun un ami
2005: cene là di amîs po a triest
2004: cene a cjase di amîs po udin
2003: une pizze e po un salt a udin
2002: no mi visi. PAr cui probabil nuie
2001: nuie
2000: dongje di dael cun chei des mediis
1999-....: zoventût
2007: nuie
2006: cjase cun un ami
2005: cene là di amîs po a triest
2004: cene a cjase di amîs po udin
2003: une pizze e po un salt a udin
2002: no mi visi. PAr cui probabil nuie
2001: nuie
2000: dongje di dael cun chei des mediis
1999-....: zoventût
divendres, de gener 19, 2007
Fin de session di zenâr
Un mesut che no scrivevi. O ai fat îr l'ultin esam, sperin che sedi lât ben. Però sai za che o ai passât un esam dûr, un dai doi plui dificii (chel altri al è chel di fisiche 2). Par cui soi content. Lis robis a van ben in chest cjamp. Tes vacancis, dal pont di viste privât a son ladis mancul ben. Soredut pal ultin. O varai di fâ un messaç di riepilogo dai miei Ultins passâts, par fâ un belanç. O soi cuasi deventât un espert di furlan e Internet, di consultâ cuant che si vûl meti sù un progjet di traduzion. E doi agns fa o savevi a malapene che al esisteve une grafie standard. Po ben, lunis a tornin a scomençâ lis lezions, chest periodi al è fondamentâl, se mi gjavi i esams indaûr ca di un an a Zenâr podaressi vê finût. Se no, al larà dut plui indevant.
Fûr a saran 15 grâts. cuntun aiarut che samee di jessi in Març/Avrîl; no pensi che a sedin stâts plui di 2-3 zornadis di frêt chest an. Ala fin mi sa che chê dal efiet sere e je vere, se no no si spieghe. Nuie nêf. Nuie ploie. Al è miôr trasferîsi plui a nord fin cuant che si rive. Ah, intes vacancis o ai ancje comprât un disc par furlan. Rap par cjargnel, di Dek Ill Ceesa. Bulo. Soi content di vê paiât 10€. Magari a fossin plui int come cheste.
Fûr a saran 15 grâts. cuntun aiarut che samee di jessi in Març/Avrîl; no pensi che a sedin stâts plui di 2-3 zornadis di frêt chest an. Ala fin mi sa che chê dal efiet sere e je vere, se no no si spieghe. Nuie nêf. Nuie ploie. Al è miôr trasferîsi plui a nord fin cuant che si rive. Ah, intes vacancis o ai ancje comprât un disc par furlan. Rap par cjargnel, di Dek Ill Ceesa. Bulo. Soi content di vê paiât 10€. Magari a fossin plui int come cheste.
Etichetis: musiche, timp, universitât
Subscriure's a: Missatges (Atom)


text:
Tal mês di Lui e je stade screade, te Cjase dal Popul di Prât, la mostre fotografiche di Gigliola Dipiazza di Tualiis ‘La mont – il mont des bergjos’, che in Setembar e vierzarà il so barcon su la mont a Denemonç.
‘E je une mostre che nus rimande aes nestris lidrîs’, e à dit la assessore ae culture Luigina Agostinis, ‘i scats fotografics di Gigliola nus ripuartin aes nestris tradizions, ae nestre comunitât, a scuvierzi i vecjos rituâi dal lavôr intes malghis. No je une mostre nostalgjiche ma cuasi un invît a puartâ indevant cheste tradizion’.
‘O vin zirât dutis lis “bergjos” (caseris, NdR) de Cjargne!’, e conte Novella Del Fabbro. ‘Un che al va fûr de Cjargne come Gigliola (a 18 agns e va in France a studiâ piture, plui tart a Milan – vuê e lavore al Corriere della Sera) al riscuvierç la gjenuinitât de sô int e dai siei prodots, e di fat cul so scat fotografic o viodìn il risultât. Al è stât biel zirâ chestis monts. O vin viodût il vecjo stagjonât ma ancje int zovine che e crôt in cheste tiere’. E pensâ che la storie des “bergjos” e je antigone: di une ricercje fate di Novella ‘Il patriarcjât di Aquilee al concedeve ae int di alte mont, tor i prins dal an, 1.000 boscs e passons e l’afit al vignive paiât in nature (formadi, spongje e scuete). E cussì, a son nassudis lis “bergjos” fin a 2.000 metris di cuote, puartadis indevant di privâts, fatis par solit indulà che e jere aghe, al ripâr des lavinis cuntune tecniche particolâr te costruzion: il tet in scjandule, la foghere cu la musse di fûr, a difese la piramide di claps anti lavine, il “tabio” in len par disgotâ il formadi (cumò la normative CEE e vûl dut in açâl e dut piastrelât; un fedâr inte casere al jere che al barufave cu la spongje parcè che tal plan in açâl il prodot al sbrisse e al à dit: ‘no àn capît chei de CEE che al baste un cit di sîr bolint par disinfetâ’). Ai prins dal 1100 a jerin cirche 169 “bergjos” in Cjargne; cumò une cuarantine che a partissin dai 1.500 di altece fintremai a cuasi 2.000 metris.’
Cu lis sôs fotografiis, Gigliola nus fâs viazâ jenfri chestis realtâts un pôc dismenteadis ma cun tancj agns di storie. No je di tantis peraulis e e lasse che i siei scats a fevelin par jê. Cussì, cjalant lis sôs fotos, ognidun al pues scuvierzi e puartâ a cjase alc: une espression, un panorame, un contest, un cjanton, une muse, un lûc, une lûs, une ombre, une ridade, un moment di ligrie, une stagjon, un prodot dal mont des bergjos cjargnelis e no dome! E jenfri chestis fotografiis, si podarà cjatâ ancje un marochin che al jude un cjargnel a fâ çuç… Ancje chest al è il mont des “bergjos” di vuê.
✒ Marta Vezzi


text:
Ce che al è daûr a sucedi intal Pd al è l’ultin segnâl dal degrât de politiche taliane, di une classe politiche buine dome di curâ i siei interès di caste, proponint un model di societât centraliste che e esclût, di fat, la maiorance dai citadins no dome dal control des istituzions, ma ancje le somet ae logjiche de ineficience mafiose, de mancjade poie aes fassis plui debilis e ae sumission a centris finanziaris cence scrupui e mots dome de logjiche dal profit e di un capitalisim aromai cence control.
***Inte fotografie di une italiute mandade in nuie, nol è dome il Pd: i tegnin compagnie degne i partîts dal centri diestre, dulà che Forza Italia e je aromai sometude aes sbaradis leghistis, che il lôr leader Salvini al à la muse rote di fâsi imortalâ in bande dal manifest famôs cu la imagjin di un cjâf piel rosse e la scrite «No fasarìn la fin di une risierve indiane», metint une maiute cu la inficje di Trump. Sì, chel president che, a pene elet, tant che prin at de sô aministrazion, al à decidût di fâ passâ l’oleodot sui terens sacris dai Sioux, cundut de resistence incagnide di chescj ca.
***No se puartin fûr miôr i Cinque Stelle ae prime prove impuartante di aministradôrs, cu la al sindiche Raggi buine in pôcs mês di imitâ i siei predecessôrs inte gjestion de capitâl.
***Che si tegnin Rome, che si tegnin lis beghis de çampe e de diestre, che si tegnin ancje i traditôrs dal federalisim, chei che aromai cence tricolôr no fasin un pas in barbe a Pontida e al Parlament dal Nord, ma intant in Friûl ce fasìno?
***Devant dal sveâsi de cussience autonomiste, cuasi une dibisugne in chest panorame misar, aromai verificade dal sucès di tantis iniziativis, dal interès mediatic che le cengle, dai pinsîrs che e provoche intes dependance locâls dai partîts talians, in tancj aromai a domandin la rapresentance politiche di chest sintî. Une esigjence che no rivuarde dome cualchi furlanist iluminât, chei cuatri gjats cemût che ju definive Tondo, ma che e slargje lis sôs basis di consens tra sindics, oms e feminis de culture, de scuele, dal mont sindicâl e produtîf, de glesie furlane.
***Une propueste, ma lu definirès un ultimatum, e je partide dal Pat pe autonomie che al à proponût doi emendaments sempliçs di presentâ in parlament par consintî ae minorance furlane di podê elei i siei rapresentants cemût che za si pues fâ in Trentin – Sud Tirôl e in Val di Aoste, ma no in Friûl e Sardegne. Dignitât pâr, insume. O viodarìn se i parlamentârs furlans a varan chest cûr dopo jessisi incjocâts a peraulis in difese de autonomie e de specialitât. Jo no i crôt.
***Se chest nol sucedès, il Pat al è pront a formalizâ la sô jentrade in cjamp par difindi i interès dal Friûl. Nissune croçule duncje pai partîts o pes formazions talianis, nissun acuardi eletorâl, ma biadelore la pussibilitât di autorapresentâsi.
***Une pussibilitât reâl pal popul furlan di no vê di dipendi di segretariis di partît romanis o milanesis. Une ocasion, forsit la ultime, di jessi parons dal nestri destin. ❚
✒ Dree Valcic
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Sant Luîs Scrosoppi, predi
Memorie
Luîs Scrosoppi, nassût a Udin ai 4 di Avost dal 1804, al veve sintude di zovenut la clamade a deventâ predi sul esempli dai siei doi fradis, Carli e Zuan Batiste. Deventât predi dal 1827, Luîs si è consacrât cun dutis lis sôs fuarcis ae cure de «Cjase des Derelitis», nassude pes frutis vuarfinis e bandonadis. In moments di emergjence, nol à esitât a lâ a pitocâ par procurâur la bocjade. Pes sôs colaboradoris al à costituide dal 1845 une comunitât religjose, lis «Muiniis de Providence», che si son sparniçadis in Italie, in Americhe Latine, in Afriche e in Indie.
Daspò di une vite spindude pe caritât, Luîs al è muart a Udin ai 3 di Avrîl dal 1884. Il pape Zuan Pauli II lu à proclamât beât ai 4 di Otubar dal 1981. Al è stât canonizât ai 10 di Jugn dal 2001. ❚
Test gjavât fûr dal Messâl par furlan, di agns in spiete de aprovazion di bande de CEI (Conference Episcopâl Taliane).
I SANTS DAL MÊS. Sant Luîs Scrosoppi............
Sant Luîs Scrosoppi, predi


text:
Ancje se la leç 482/99 e fevele avonde clâr in materie di tutele des lenghis mancul pandudis ancje sui mieç di comunicazion statâi, il furlan pe Rai al è simpri stât dûr di gloti. Une novitât impuartante dut câs e je vignude indevant cu la firme de gnove convenzion tra la Presidence dal Consei e la Rai, valide pal periodi 2013-2015, che e previôt che il Guvier talian al paiedi ducj i coscj industriâi de sede regjonâl dal Friûl Vignesie Julie. 5 milions di euros che a coventaran a cuvierzi la produzion interie di dutis lis trasmissions par talian e ancje di chês par sloven e par furlan. La cjame finanziarie pal Guvier e passe di 6,5 a 11, 6 milions di euros; ma in cheste suaze l’esecutîf al acete ancje di paiâ chei 200 mil euros che fin cumò la Rai e pretindeve de Regjon ogni an par fâ chês pocjis trasmissions radiofonichis in marilenghe (come “Vuê o fevelìn di…”) che di cumò indevant a jentraran tai ogjets de convenzion jenfri Guvier e Rai. ”O volìn viodi un biel segnâl inte totâl cuviertidure di bande de Presidence dal Consei dai coscj de sede RAI dal FVJ. O crôt che e puedi testemoneâ une gnove atenzion di bande dal Guvier viers la nestre realtât teritoriâl”, e à declarât la gnove presidente Debora Serracchiani daspò dal incuintri che e à vût a Rome cul diretôr gjenerâl de Rai Luigi Gubitosi. La presidente e cjante vitorie, visantsi ancje che la Aministrazion regjonâl dal Friûl Vignesie Julie e à grande atenzion pes trasmissions televisivis de nestre sede regjonâl, come la rubriche ‘EstOvest’. E la stiletade viers de Rai no mancje: “Viodût che cumò in Friûl la Rai e sparagnarà 5 milions di euros, o sperìn – e dîs Serracchiani – che chescj bêçs a puedin mudâsi intune plui grande valorizazion de sede dal FVJ, soredut sul plan de inovazion tecnologjiche” che e coventarès cetant ae emitent statâl, par miorâ sedi lis trasmissions sedi la ricezion tes zonis di mont de nestre regjon dai programs regjonâi di Rai3′.
Ma noaltris furlans vino di jessi contents e braurôs? Ce cambiaraial di cumò indevant? La Regjon e sparagnarà 200 mil euros: ma la presidente Serracchiani no dîs che intal acuardi negoziât dal assessôr Elio De Anna cul sotsegretari ae Presidence dal Consei Paolo Romani i 200 mil euros che il Guvier al varès metût a saressin stâts di meti no al puest, ma dongje di chei de Regjon par insiorâ l’ufierte in tiermins di numar e cualitât de informazion in marilenghe. Serracchiani invezit no à stanziât, a ce che al è dât savê, nancje un boro su cheste pueste di belanç intal assestament: e nancje pes emitentis privadis a son previodûts fonts.
E ce dî de Rai? A une emitent che e dopre 200 mil euros par fâ une sole trasmission par furlan e dome par radio, bisugnarès domandâi – se cualchidun al ves voie di rispuindi – se e je vere che ai gjornaliscj che a vegnin incjariâts di condusi e lavorâ in chestis trasmissions ur rivin si e no 25 mil euros in dut, ven a stâi pôc plui che i fruçons. E il rest? Dulà vadial a finî? In imprescj tecnics (?), in burocrazie? Ce coscj sono che a sglonfin cussì tant lis sumis che a vignivin domandadis ae Regjon? Cence vê rispuestis a chestis domandis facilis facilis o scugnaressin pensâ che cheste pueste di belanç che la Regjon e à destinât ae Rai no jere altri che un suplement di chel “canone” che zaromai i citadins furlans a pain ae Aziende di Stât cence viodi sigurâts i lôr dirits in tiermins di informazion inte lôr marilenghe.
Cence altris invistiments, in realtât, pal furlan in Rai la sensazion e je che al cambiarà pôc. E je vere che, come che al dîs William Cisilino, diretôr de Agjenzie Regjonâl pe Lenghe Furlane (ARLeF), “pe prime volte dopo 12 agns il Guvier al acete che la tutele e sedi un so dovê e al da aplicazion ae Leç 482”. Ma intant che a Rome si netin la cussience e a Triest si sfreolin lis mans pai bêçs sparagnâts, e reste une interie comunitât che e spiete di sintî un gjornâl radio o di viodi magari un tg in marilenghe. E dut chest al somee ancjemò une vore lontan, stant che la Rai di vuê ancje a nivel regjonâl e je dal dut sbelançade su Triest. Invezit, cui 200 mil euros de Regjon nol sarès stât impussibil inviâ la costituzion di une redazion gjornalistiche in lenghe furlane. Parcè che a vadin ben i programs culturâi, ma par dâ plene dignitât a une lenghe al covente doprâle par ducj i prodots de ativitât di comunicazion e di intratigniment che la radio, ma ancje la television, a ufrissin. “O sin la uniche gruesse minorance taliane – al amet Cisilino – che no à te emitence publiche une sô rapresentance gjornalistiche adate. Purpûr lis professionalitâts no mancjin. Al displâs che une ufierte che e ven preseade dal public no sedi tignude masse in cont de aziende di Stât”. Francês de Val di Aoste, todescs e ladins dal Sudtirôl, slovens in Friûl a àn canâi tematics e personâl preparât te lôr marilenghe. Par noaltris nol è ancjemò destin: ancje se il Consei di Europe al da indicazions une vore precisis su chest teme che al è un dirit par ducj i popui di Europe inte ete de informazion e de cognossince.
✒ Walter Tomada
Rai, Regjon e lenghe furlane: la limuesine no baste a cuvierzi lis vergognis............
Ancje se la leç 482/99 e fevele avonde clâr in materie di tutele des lenghis mancul pandudis ancje sui mieç di comunicazion statâi, il furlan pe Rai al è simpri stât dûr di gloti. Une novitât impuartante dut câs e je vignude indevant cu la firme de gnove convenzion tra la Presidence dal Consei e la Rai, valide pal periodi 2013-2015, che e previôt che il Guvier talian al paiedi ducj i coscj industriâi de sede regjonâl dal Friûl Vignesie Julie. 5 milions di euros che a coventaran a cuvierzi la produzion interie di dutis lis trasmissions par talian e ancje di chês par sloven e par furlan. La cjame finanziarie pal Guvier e passe di 6,5 a 11, 6 milions di euros; ma in cheste suaze l’esecutîf al acete ancje di paiâ chei 200 mil euros che fin cumò la Rai e pretindeve de Regjon ogni an par fâ chês pocjis trasmissions radiofonichis in marilenghe (come “Vuê o fevelìn di…”) che di cumò indevant a jentraran tai ogjets de convenzion jenfri Guvier e Rai. ”O volìn viodi un biel segnâl inte totâl cuviertidure di bande de Presidence dal Consei dai coscj de sede RAI dal FVJ. O crôt che e puedi testemoneâ une gnove atenzion di bande dal Guvier viers la nestre realtât teritoriâl”, e à declarât la gnove presidente Debora Serracchiani daspò dal incuintri che e à vût a Rome cul diretôr gjenerâl de Rai Luigi Gubitosi. La presidente e cjante vitorie, visantsi ancje che la Aministrazion regjonâl dal Friûl Vignesie Julie e à grande atenzion pes trasmissions televisivis de nestre sede regjonâl, come la rubriche ‘EstOvest’. E la stiletade viers de Rai no mancje: “Viodût che cumò in Friûl la Rai e sparagnarà 5 milions di euros, o sperìn – e dîs Serracchiani – che chescj bêçs a puedin mudâsi intune plui grande valorizazion de sede dal FVJ, soredut sul plan de inovazion tecnologjiche” che e coventarès cetant ae emitent statâl, par miorâ sedi lis trasmissions sedi la ricezion tes zonis di mont de nestre regjon dai programs regjonâi di Rai3′.


text:
Calendari
Il calendari al è un mût di dividi il timp dant dai nons ai periodis di timp, par solit ai dîs. I nons a son lis datis dal calendari.
La plui part dai calendaris e je nassude su di une fonde astronimiche, o vin:
- Calendaris solârs: che a tegnin cont dal periodi che la Tiere e sta par zirâ ator dal soreli (un 365 dîs), par esempli il vieli calendari egjizian.
- Calendaris lunârs: che a tegnin cont dai ciclis lunârs (354 dîs dividûts in 12 mês), par esempli il calendari musulman.
- Calendaris lunârs solârs: cuntune durade compagne dal calendari solâr ma che a tegnin cont istès des fasis lunârs, par esempli il calendari ebraic.
Leâts al calendari, oltri che ae date, a son il concet di dì, di setemane, di mês e di an.


text:
La zizanie
Mt 13,24-30.36-43
Il pericul costant di ogni persone al è chel di considerâsi buine, juste, oneste, sincere… cu la cuâl che i triscj a son chei altris, disonescj, bausârs, mâl insestâts… In veretât ben e mâl si misturin dentri di nô e te storie de umanitât. In ogni persone al è il dret e il ledrôs. Volê pretindi di gjavâ il ledrôs si fâs sparî ancje il dret. E tal ort no si scuegnial semenâ il lidric, che lis urtiis a cressin dibessolis?
La parabule e insegne che no si à di pretindi di fâ sparî il mâl, ma che tocje acetâ di convivi e che, salacor, ancje il mâl al insegne! Baste vê la sapience di rivâ a diferenziâ il forment de zizanie.
Pre Roman Michelotti
24Ur contà un’altre parabule disint: “Il ream dai cîi al è compagn di un om che al semenà semence buine tal so cjamp. 25Biel che i oms a durmivin, al rivà il so nemì, al semenà framieç dal forment la zizanie e si slontanà. 26Cuant che il forment al deventà grant e al rivâ al spi, in chê volte e comparì ancje la zizanie. 27I servidôrs a lerin dal paron e i diserin: Paron, no âstu forsit semenade semence buine intal to cjamp? Cemût mai cumò ind ise zizanie? 28Ur rispuindè: Cheste me à fate il nemì. I servidôrs i disin: Ustu che o ledin a gjavâle fûr di lidrîs? 29E lui: No, parcè che al è pericul che, gjavant di lidrîs la zizanie, o gjavais di chê strade ancje il forment. 30Lassait che a cressin ducj i doi fintremai al racuelt; te stagjon dal racuelt ur disarai ai seseladôrs: Ingrumait prime la zizanie e peaitle in balçûi par brusâle; po o cjapais sù il forment pal gno cjast”.
36Alore, lassade la int, al jentrà in cjase e i siei dissepui i lerin dongje disint: “Spieghinus mo la parabule de zizanie tal cjamp”. 37Ur rispuindè: “Chel che al semene la buine semence al è il Fi dal om; 38il cjamp al è il mont; la semence buine e je il spieli dai fîs dal ream e la zizanie invezit dai fîs dal mâl; 39il nemì che le à semenade al è il diaul; il seselâ al è la fin dal mont e i seseladôrs a son i agnui. 40Come che si ingrume la zizanie e si le bruse tal fûc, cussì al sucedarà a la fin dal mont: 41il Fi dal om al mandarà i siei agnui a tirâ dongje dal so ream ducj i scandui e ducj chei che a fasin dome mâl, 42par butâju te fornâs infogade. Li al sarà dut un vaî e un crustâ di dincj. 43Alore i juscj a lusiran come il soreli tal ream di lôr Pari. Chel che al à orelis, che al scolti!


text:
In tancj – forsit ancje cui che al à la bontât di lei – a àn vût un pes ros di piçui. Salacor cence savê che considerâlu dome un complement ornamentâl no i rint par nuie merit. Lu sa dal sigûr Stefania Sarnataro che, pe “MontVert”, e à sielzût propit chest pessut origjinari de Asie orientâl, il Carassius auratus, tant che aleât preziôs pe sô ativitât insiemi ai Carassius shubunkin e aes carpis koi. I pes, di fat, a àn une part fondamentâl tal sisteme agheponic, parcè che a son la font di fertilizant naturâl pes plantis coltivadis.
◆ «I nutritîfs pes plantis a son dâts dai scarts metabolics dai pes che a contegnin amoniache – e spieghe Stefania –, i bateris le trasformin in nitrîts e altris bateris a trasformin i nitrîts in nitrâts, che a nudrissin lis plantis. De bande nestre, si preocupìn di dâur di mangjâ ben ai nestris operaris – i pes – cun mangjative naturâl a base di farine di insets».
◆ In curt, ae MontVert, cu lis verduris, si podaran cuistâ ancje i pes dal arlevament. ❚
I pes a lavorin come operarisErika Adami
In tancj – forsit ancje cui che al à la bontât di lei – a àn vût un pes ros di piçui. Salacor cence savê che considerâlu dome un complement ornamentâl no i rint par nuie merit. Lu sa dal sigûr Stefania Sarnataro che, pe “MontVert”, e à sielzût propit chest pessut origjinari de Asie orientâl, il Carassius auratus, tant che aleât preziôs pe sô ativitât insiemi ai Carassius shubunkin e aes carpis koi. I pes, di fat, a àn une part fondamentâl tal sisteme agheponic, parcè che a son la font di fertilizant naturâl pes plantis coltivadis.


text:
Lea D’Orlandi, (Udin 1890 – Udin 1965), laureade inte Universitât di Bologne tal 1915, si è ocupade di teatri e di etnografie, si che e je une des plui impuartantis studiosis che a àn metût dongje materiâl par studiâ lis lidrîs de culture dal nestri popul furlan. Impuartantone la sô colezion di proverbis, ma ancje la grande produzion di oparis di piture, ritrats, stampis e dissens. Profughe a Firenze tal 1917, e publiche il volumut “Il Friuli”, pandint vie pe Italie l’amôr pe sô tiere. La sô storiute “Barbe Basili e il Paradîs”, e fo tradusude par todesc di O. M. Polley, gjoldint di un grant sucès. E à scrit une vore in lenghe mari. In virtût dal so impegn sientific, il museu furlan des arts e des tradizions al à podût nassi e cressi a bon pro dal materiâl cjapât sù intune vite di passion e di ricercje. ❚
✒ Agnul Floramo
IL PERSONAÇ STORIC. Lea D’Orlandi............
Lea D’Orlandi, (Udin 1890 – Udin 1965), laureade inte Universitât di Bologne tal 1915, si è ocupade di teatri e di etnografie, si che e je une des plui impuartantis studiosis che a àn metût dongje materiâl par studiâ lis lidrîs de culture dal nestri popul furlan. Impuartantone la sô colezion di proverbis, ma ancje la grande produzion di oparis di piture, ritrats, stampis e dissens. Profughe a Firenze tal 1917, e publiche il volumut “Il Friuli”, pandint vie pe Italie l’amôr pe sô tiere. La sô storiute “Barbe Basili e il Paradîs”, e fo tradusude par todesc di O. M. Polley, gjoldint di un grant sucès. E à scrit une vore in lenghe mari. In virtût dal so impegn sientific, il museu furlan des arts e des tradizions al à podût nassi e cressi a bon pro dal materiâl cjapât sù intune vite di passion e di ricercje. ❚


text:
Cui nol aial mai provât, intal mieç di un biel côl di nêf blancje, a fâ sù un pipinot, a meti la carote al puest dal nâs, la siarpe e la barete? Magari cualchidun altri al sarà stât ancje plui brâf, cirint di creâ lis someancis di cualchidun, o ancje cambiant gjenar e cirint di fâ sù un cjistielut! Po ben, chest biel divertiment par cualchidun al è deventât une vere e proprie sfide, une maniere di esprimi la proprie art propit come se al pituràs su la tele o al sculpìs intal len. Tancj artiscj di fat, ogni an si cjatin in cualchi localitât di mont dulà che si davuelzin chestis manifestazions che a àn par protagoniste la nêf. Al è interessant viodi che a son pardabon artiscj di ogni gjenar e di ogni bande dal mont, che a rivin culì par realizâ lis lôr oparis «glaçadis».
O sin lâts a viodi dulà che si davuelzin chestis garis.
LIS GARIS_ Une des plui impuartantis al è il festival internazionâl des sculturis di nêf di San Candido e San Vigilio, in provincie di Bolzan. Al è di dî che za il puest al fevele di bessôl, pe sô bielece cjandide, intun paisaç contornât des Dolomitis. La prossime edizion, intal Zenâr dal 2010, e sarà la vincjesime e a vignaran preparâts, dilunc fûr di plui cjantons des dôs localitâts, cubui di nêf pressade e glaçade cu la aghe. Chi i partecipants a metaran adun la lôr creativitât, intun timp massim di trê dîs, realizant ogni gjenar di imagjin che ur ven intal cjâf. Po dopo a saran i abitants e i turiscj a decidi il vincidôr. E dopo dute cheste fadie? Al è clâr che lis oparis a duraran chel tant fin che no rivarà la Vierte, po dopo di lôr a restaran dome bielis fotografiis.
UNE FURLANE TE GLACE_ Une altre famose localitât che e da acet a une manifestazion simil (Art in ice) e je Livigno, in provincie di Sondrio, chest an rivade ae XIV edizion. Ancje chi a vegnin posizionâts i cubui di glace ator pal paîs, li che si sbrocarà la creativitât dai artiscj. Cun di plui o vin scuviert che a cheste manifestazion, intal 2008, e à partecipât une zovine artiste furlane, Elena Cragnolini, origjinarie di Tarcint, che cumò e vîf e e lavore a Piacenza. Dopo vê fat studis artistics, si è trasferide ae Academie des Bielis Arts a Brera (Milan); di li e à tacât un percors fat di concors, mostris, ativitâts e manifestazions artistichis diviersis. Intal 2008 e à decidût di tornâ in Friûl par esponi une sô mostre intal comun di Tarcint.
Elena nus conte ancje che e à partecipât a chest concors internazionâl di sculturis di nêf intun grup di trê personis, realizant la idee di une sô amie artiste. «La esperience e je stade une vore positive, sedi intal provâ a tratâ cuntun materiâl par me gnûf che no lu vevi mai pensât come materiâl artistic, sedi tal viodi l’entusiasim de int che e vignive a cjalâ lis oparis». E e continue: «Par lavorâ o vin doprât dome paletutis, une scjale e une piche, no son ametûts altris imprescj».
Si augurìn che Elena e vegni a mostrânus une sô opare glaçade in Friûl, intune di chestis bielis manifestazions di inmaneâ, parcè no, ancje chi di nô.
Venusia Dominici
SPECIÂL – Altri che pipinot di nêf!............
Cui nol aial mai provât, intal mieç di un biel côl di nêf blancje, a fâ sù un pipinot, a meti la carote al puest dal nâs, la siarpe e la barete? Magari cualchidun altri al sarà stât ancje plui brâf, cirint di creâ lis someancis di cualchidun, o ancje cambiant gjenar e cirint di fâ sù un cjistielut! Po ben, chest biel divertiment par cualchidun al è deventât une vere e proprie sfide, une maniere di esprimi la proprie art propit come se al pituràs su la tele o al sculpìs intal len. Tancj artiscj di fat, ogni an si cjatin in cualchi localitât di mont dulà che si davuelzin chestis manifestazions che a àn par protagoniste la nêf. Al è interessant viodi che a son pardabon artiscj di ogni gjenar e di ogni bande dal mont, che a rivin culì par realizâ lis lôr oparis «glaçadis».


text:
Il prin manuâl par insegnâ la lenghe e la culture furlane te scuele primarie
Al è stât presentât, ae presince de Assessore Alessia Rosolen, “Anìn!“, il prin manuâl par insegnâ la lenghe e la culture furlane te scuele primarie.
Il progjet, promovût de ARLeF in colaborazion cu la Regjon Autonome Friûl-Vignesie Julie, in atuazion dal Plan gjenerâl di politiche linguistiche pe lenghe furlane 2021-2025, al è un passaç fondamentâl, sedi pal insegnament dal furlan che pal avignî de lenghe.
I volums dal manuâl a son in distribuzion propit in chescj dîs in ducj i ples scolastics dulà che si insegne la lenghe furlane (tant che previodût de L. 482/99 e de L.R. 29/2007) e a vignaran dâts fûr a ducj i arlêfs des scuelis primariis che a cjapin part aes lezions di furlan par compagnâju a scuvierzi la lenghe, il teritori dal Friûl, la sô storie e la sô culture.
Il manuâl si compon di doi volums: Anìn 1 – Impare e zuie cun Ane la Agane e Sandri il Sbilf, pensât pe didatiche des classis I e II e Anìn 2 – In viaç ator pal Friûl, dedicât aes classis III, IV e V.
Cul prin volum, i arlêfs a saran bogns di cjapâ sù lis primis competencis te leture e i prins elements di gramatiche de lenghe furlane.
Cul secont volum, i students a aprofondiran lis particolaritâts storichis e gjeografichis dal Friûl, cjapant sù, man a man, simpri plui competencis comunicativis de lenghe furlane.
I manuâi di “Anìn!” a sono par cure de professore Rosalba Perini, che e à lavorât cuntun grup di esperts e docents, coordenâts di Edizioni Didattiche Gulliver.
I sussidiaris si caraterizin pe presince di elements didatics particolârs, tant che liniis dal timp e mapis cognossitivis, esercizis graduâi e box cun glossaris, il dut insuazât intune dimension plurilengâl.
Il curicul di/in lenghe furlane si inserìs duncje tal percors didatic tradizionâl de scuele primarie, dant ai arlêfs gnûfs struments e prospetivis di cognossince.
Va te pagjine dal Progjet par scuvierzi ducj i detais di “Anìn!”


text:
ANAGRAFE CJANINE
I servizis a son a paiament, daûr di chel che al è stât stabilît dal tarifari regjonâl in vore
La anagrafe cjanine e consist te identificazion e te iscrizion di ducj i cjans presints sul teritori nazionâl, midinat di un sisteme cun microchip sotcutani.
E je cetant impuartante par:
- il control e la riduzion dal randagjisim (ogni cjan al à di vê un proprietari);
- la tutele dal benstâ dai animâi dumiestis (ancje midiant la educazion al lôr rispiet);
- la prevenzion di eventuâi trafics ilecits.
NORMATIVE
Ducj i proprietatis e i detentôrs, a cualsisei titul, di un cjan, a àn di rispietâ lis normis previodudis de L.281/91 e de L.R. 39/90.
ISCRIZIONS AE ANAGRAFE
Il proprietari di un cjan al è tignût a iscrivilu ae anagrafe cjanine:
- Dentri dal tierç mês di vite o pûr
- Dentri di trente dîs de date di acuisizion.
VARIAZIONS ANAGRAFICHIS
Il proprietari al è obleât ae denuncie dentri di 15 dîs giorni dal verificâsi dal event:
- la disparizion (pierdite – sotrazion)
- la cession
- la variazion di residence
- la muart
SANZIONS
A son previodudis sanzions tal câs di omission di iscrizion, omission de denuncie di pierdite, cession, variazion di residence, muart.
Tal câs di bandon o di maltratament di animâi, e je previodude la denuncie penâl.
PAR GNOVIS ISCRIZIONS: cun aplicazion dal microchip
TUMIEÇli dalCanìs Comprensoriâl, zone industriâl Sud, Vie dai Artesans, 1 - ogni lunis des 14.30 aes 16.00
dot.re Mestroni Gabriella tel. 0433 - 488 855 488 849 - cel. 335 6280470
GLEMONE li dai locâi di vie Rome, Dipuesit Comunâl - ogni prin joibe dal mês, des 10.30 aes 12.00, tel. 0432 989512
PAR COMUNICAZIONS DI
Pierdite, sotrazion o cession, cjatade o restituzion, cambi di residence, decès e par vacinazions antirabichis, passepuarts, e v.i.:
TUMIEÇ in vie Cjargne Libare 1944, n. 29 – tierç plan
Dal lunis al vinars: des 09.00 aes 12.00, tel. 0433 488 849
GLEMONE in place Baldissera – tierç plan
Dal lunis al vinars: des 09.00 aes 12.00, tel. 0432 989512
I servizis a son a paiament, daûr di chel che al è stât stabilît dal tarifari regjonâl in vore
VIAZÂ TAL FOREST
Cui che al vûl puartâ tal forest i siei cjans o gjats, al à di indotâsi di une certificazion speciâl (passepuart).
Paîs CE (par es. Austrie, Slovenie, France, e v.i.) e extra CE (par es. Svuizare, e v.i.)
Si scuen presentasi li dal Servizi Veterinari cun:
1. l’animâl di certificâ
2. la cjarte di identitât dal proprietari
3. dome pai cjans: il certificât di iscrizion ae anagrafe cjanine
4. il libret des vacinazions o la atestazion veterinarie antirabiche
5. foto dal animâl (facoltative)
a TUMIEÇ in
- vie Cjargne Libare 1944, n. 29 – tierç plan
Dal lunis al vinars: des 09.00 aes 12.00 tel. 0433-488849
- li dal Canìs te zone industriâl Sud tel. 0433-44253
Lunis: des 14.30 aes 16.00 fax 0433-466200
a GLEMONE – dopo acuardi telefonic
Dal lunis al vinars des 9.00 aes 12.00 tel. 0432-989512 fax 0432-989520
I servizis a son a paiament, daûr di chel che al è stât stabilît dal tarifari regjonâl in vore
CJANìS COMPRENSORIÂL DI TUMIEÇ
Direzion: vie dai Artesans, n.1 33028 TUMIEÇ 0433 44253
Gjestôr de struture: Giobatta Piazza cell. 348 3139 577
Orari di viertidure:
• dal lunis ae sabide: ogni buinore des 10.00 aes 12.00;
• lunis e miercus des 16.00 aes 18.00


text:
Schlagwort: Graz Bergkirche St. Johann Webcam Live Live Webcams
Graz Bergkirche St. Johann Webcam Live webcams, Graz Bergkirche St. Johann Webcam Live free webcams, Graz Bergkirche St. Johann Webcam Live live webcams, Graz Bergkirche St. Johann Webcam Live live, Graz Bergkirche St. Johann Webcam Live webcam, Graz Bergkirche St. Johann Webcam Live camera,Graz Bergkirche St. Johann Webcam Live kamera,Graz Bergkirche St. Johann Webcam Live canlı izle,Graz Bergkirche St. Johann Webcam Live mobese, Graz Bergkirche St. Johann Webcam Live live cam


text:
10 giugno 2006
MUSICHE FURLANE FUARTE su Telefriuli
SILVIA MICHELOTTI e KOSOVNI ODPADKI.
I concierts, realizâts dal vîf intal studi di Telefriuli, a son
presentâts di Mojra Bearzot, che cul jutori di Dek ill Ceesa, Albi Zanier e Leo Virgili, jenfri un toc e chel altri e interviste i
musiciscj su la lôr musiche, i tescj des cjançons, la sielte di
esprimisi par furlan, i lôr progjets musicâi e discografics e tant altri.
In ogni trasmission al sarà ancje un cjanton dediât ai libris par furlan, cun servizis realizâts ator pal Friûl cun Giusi Gubiani e Stefania Nonino che a lein cualchi tocut e a discorin sui libris.
Il program, realizât di zovins e indreçât a un public zovin, al vûl meti in evidence la impuartance fondamentâl che intai ultins agns e à vût la musiche par svicinâ lis gnovis gjenerazions a la lenghe furlane.
Il messaç che chescj musiciscj a pandin al è chel che une culture no si pues difindi cul romanticisim, cu la nostalgjie pal Friûl di une volte, cuntune cierte filologjie pes peraulis plui arcaichis, ma fasintle vivi tal presint cun esperiencis che a puartin la lenghe stesse a confrontâsi cul mont globalizât.
Par fâ juste cualchi esempli: i Arbe Garbe a son stâts invidâts, tal mês di Otubar, inte Laponie svedese al "Liet International", il plui impuartant festival par musichis tes lenghis minoritariis europeanis.
I Kosovni Odpadki a àn vinçût il mês passât il "Mantova Music Festival" e a son stâts invidâts, tal mês di Avost, a Budapest pal "Sziget Festival", il plui grant festival musical estîf in Europe. Madrac al à di pôc realizât "Real", il prin cd di musiche furlane disponibil in rêt, par intîr, sui principâi servizis par discjamâ musiche.
Musiche Furlane Fuarte, che al è stât finanziât de Regjon Friûl Vignesie Julie cui fonts pe lenghe furlane, al larà in onde su Telefriuli daûr di chest calendari:
- domenie ai 11 di Jugn: Parafangos e Pantan
- domenie ai 18 di Jugn: Fabian Riz e Silvia Michelotti
- domenie ai 25 di Jugn: Kosovni Odpadki e Priska
- domenie ai 2 di Lui: Dek ill Ceesa e Brût & Madone
- domenie ai 9 di Lui: Arbe Garbe e Tubet & Panselecta
- domenie ai 16 di Lui: Madrac e Jonokognòs
1 commento:
- Christian Romanini ha detto...
-
Propi une biele pontade: compliments!
Pantan e Parafangos propit bulos!
- 12/6/06 19:58


text:
13 marzo 2006
Pedalant in Patagonie cun Max Mauro
Cun plasê o fasìn ancje cheste segnalazion: forsit o vês sintût che Max Mauro, gjornalist curiôs e ciclist aventurîr, al à di pôc publicât “Patagonia controvento - Viaggio a pedali lungo il Camino Austral e la Terra del Fuoco”: un viaç inte Americhe Latine cuntun mieç lent e indipendent: la biciclete! Une pedalade dilunc un continent par cognossi no dome un puest che al sa inmò di aventure, ma soredut oms e memoriis dal passât. 1800 km ae discuvierte di int, ma ancje di se stes. Di lei!
(edicicloeditore 2006, chi in bande la cuviertine).
3 commenti:
- thermonuke ha detto...
-
Parce no vatu ancje tu? magari a pìt? mi par che si stedi plui o mancul cinc ains!
- 13/3/06 23:09
- MaxPola ha detto...
-
Lasant pierdi il solit Thermonuke cui soi comments (forsit no OffTopic, ma un tic monotematics :)), o volevi domandà dulà che si po' cjatà il libri...
Friûl Libris?
- 14/3/06 15:28
- Christian Romanini ha detto...
-
mandi maxpola, il libri al è editât di edicicloeditore e si cjate facil in buine part des libreriis di udin.
- 14/3/06 17:53


text:
O sin aromai in plen Istât, e par tancj e je rivade la pussibilitât di polsâ un pôc. Parcè alore no profitâ de ocasion par leisi alc par furlan? Provìn a viodi se si rive a dâ cualchi consei di leture, cirint intes oparis dai ultins agns chês che, magari cuntun fregul di fature, si vessin di rivâ a cjatâ tes librariis, almancul inta chês che a àn un ninin di snait.
Feriis al mâr
Tachìn cun chei che a van al mâr. Ce isal di miôr, su la splaze sot dal ombrelon, che cualchi biele storie di intric e investigazion? E alore si podaressin lei lis contis di Zâl par furlan, la antologjie des oparis presentadis tal omonim concors leterari di Spilimberc. Se po no si à vonde, la sielte e cole sul biel noir di Nardin Il Cop (premi Sant Simon 2007).
Vacancis in mont
Par chei che invezit a àn miôr là a cjaminâ in montagne o dut câs a preferissin la trancuilitât, il cidin o i puescj isolâts, la leture conseade e jê dal sigûr Niari di Fulvio Redkaa Romanin. Intant par imparâsi un pôc di furlan di Fors di Avoltri e po par vê une vision par sigûr fûr di cjâf de Cjargne.
Pensant a un libri cussì mat al ven subit iniment il Donald dal Tiliment di Morat (che cu la montagne al à pôc a ce fa), invezit il Gilez di Marchetta almancul al comence e al finìs su la nêf (e cussì o vin nomenât i doi cult-book furlans di chest inizi dal tierç milenari).
Tal forest
A cui che al va tal forest e che al è simpri curiôs di viodi robis gnovis, si podarès conseâ cualchi biel fumut. La Fortuna di Guido Carrara, e je une vere graphic novel che nus puarte de marine di Sant Zorç aes planis dal sud Americhe, e che e pues jessi une buine ocasion par tacâ a fevelâ un pôc di cocoliche argjentin. Cui che invezit al proviôt di vê bisugne di fâsi cualchi ridade par passâ il timp, in spiete di avions o trens ritardataris, al varès di puartâsi daûr i jurassics Gnognosaurs di Dree Venier.
A cjase
A cui che nol larà tant atôr e al restarà a cjase o consein il gustôs Manuâl critic dal ort di Montello, ancje se si à di disi che dopo vêlu let no si rive plui a cjalâ un strop di tiere cu la stesse inocence che si veve prime. Dongje o podìn zontâ altris biei libris. L’ambiziôs Ombris tal infinît, romanç postum di Sgorlon, al podarès stiçâ a frontâ i titui de golaine des ristampis dai classics de Leterature furlane (dal Pilustrât di Colussi ae Cjase Dalban di Forte, de Pauluzzo ae Mazzon a Delchi Tirel). Il plui moderni Checho Tam e il so Scûr di lune o lis svariadis contis de riviste La Comugne a podaressin ae fin jessi il stimul par cirî alc altri e magari par continuâ a lei par furlan.
Maurizio Biasizzo
LA FABRICHE DAI… LIBRIS. I libris te valîs............
O sin aromai in plen Istât, e par tancj e je rivade la pussibilitât di polsâ un pôc. Parcè alore no profitâ de ocasion par leisi alc par furlan? Provìn a viodi se si rive a dâ cualchi consei di leture, cirint intes oparis dai ultins agns chês che, magari cuntun fregul di fature, si vessin di rivâ a cjatâ tes librariis, almancul inta chês che a àn un ninin di snait.


text:
Lauree honoris causa a Mario Collavino di Muris di Ruvign
1776 pîts de Freedom Tower (la Tor de Libertât), 1776 l’an de Indipendence dai Stâts Unîts e 1077 l’an di fondazion de Patrie dal Friûl. Ce leam àno chescj trê numars? Un leam fuart tant che il ciment armât che il siôr Mario Collavino e i siei colaboradôrs a àn impastât par tirâ sù la gnove tor simbul dai Stâts Unîts braurôs de lôr fuarce economiche, politiche e culturâl sul terorisim e su la asse.
Mario Collavino, furlan di Muris di Ruvigne emigrât in Canadà tai agns ’50, si pues ben definî “il furlan fûr dal Friûl plui nomenât – e a buine reson – dal 2011”, ancje se Oscar Puntel al veve za intervistât Mario su “La Patrie dal Friul” tal Avost dal 2009. E, a distance di doi agns juscj di chê interviste, Collavino chest an al à donât ae sô comunitât une grande statue dedicade al emigrant che e je stade poiade su la mont di Ruvigne. Al è stât protagonist de convention dal Ente Friuli nel Mondo a Spilimberc; in Otubar, la Famee Furlane di New York i à dedicade une serade di onôr e di ricognossince li che al à partecipât ancje il President de nestre Regjon Renzo Tondo. E, simpri il mês passât, la Universitât dal Friûl e à dât a Mario la lauree honoris causa par «i nivei di ecelence li che al è rivât tal cjamp de inzegnarie civîl». Sincere in maniere esemplâr e je stade la lectio magistralis dal “laureant inzegnîr” Collavino che al à viert il so discors cussì: «Bundì a ducj e gracie di vê volût partecipâ a cheste prestigjose cerimonie e di onorâmi cu la vuestre presince.
A mi plasarès fevelâus par furlan – e cheste istituzion universitarie mi permetarès ancje di fâlu – ma par rispiet di chei che no lu cognossin o continuarai par italian». Une storie contemporanie di sacrifici, intuizion, lavôr, coraç e cumò di meretade visibilitât pal om di Muris che cui siei fradis e cui siei fîs al à mostrade la grandece dal Friûl laboriôs – cheste volte sì, cence retoriche –.
E cumò, in ocasion de scree uficiâl de tor, sperìn di viodi in bande de bandiere americane chê vivarose dal Friûl ancje parcè che Mario al à prometût te lectio ce che nus veve za dit te interviste dal 2009, ven a stâi che su la tor plui alte di New York e di dute la Americhe si viodarà la bandiere dal Friûl. E sarès une grande ocasion di visibilitât pes dôs acuilis leadis di chel ’77, date iniziâl di une grande storie, e di tantis similitudins, a partî de misturance di popui e di lenghis che a àn costituît e alimentât i doi popui.
Dôs bandieris par diferenziâsi di chê che no je une misturance ma un sbrudiot, chê “Little Italy” simbul stereotipât di une Italie fate di “mafia, pizza e mandolino”. Sperìn che la inaugurazion de Freedon Tower e deventi une ocasion furlane, un ocasion par mostrâ al Mont ce che o sin, ce che o volìn e ce che o sin bogns di fâ.
Daniele Martina
ATUALITÂT – Little Italy… ma Grant Friûl............
Lauree honoris causa a Mario Collavino di Muris di Ruvign